qundao/data-zh-poetry huggingface dataset:
悼亡五首
作者：缪徵甲
朝代：清

新婚半月去依人，慨典罗襦代养亲。佳节暂归翻似客，同声相敬俨如宾。情怡翰墨偷馀暇，书报平安不出旬。此日鳏夫肠百结，愁来谁与话谆谆。母病刚逢卿病时，病人扶病倍堪悲。为调汤药常终夜，自忘膏肓不及医。竟以事姑延瘵疾，从来孝妇胜男儿。慈帏今日频增痛，一度鸡鸣一涕洟。岂少柔肠念藁砧，却无细语泥情深。少年我愧飞扬性，良佐君多劝勉心。肯对牛衣同掩泣，教藏龙剑待知音。闺中琴瑟兼师友，长使黔娄泪满襟。秋风？？赋归来，片刻愁颜强自开。检点征衣亲薄浣，料量冬学苦频催。离方五日缘偏断，闰到重阳梦不回。最惨弥留前半夕，寒衾欲寄手还裁。遗雏百病幸初安，两岁违娘育倍难。错认暂眠呼觅乳，未胜扶杖抱凭棺。谓他人母悲何恃，问尔诸姑意更酸。片语泉台差自慰，一盂麦饭当承欢。
悼亡五首·其一
作者：缪徵甲
朝代：清

新婚半月去依人，慨典罗襦代养亲。佳节暂归翻似客，同声相敬俨如宾。情怡翰墨偷馀暇，书报平安不出旬。此日鳏夫肠百结，愁来谁与话谆谆。
悼亡五首·其三
作者：缪徵甲
朝代：清

岂少柔肠念藁砧，却无细语泥情深。少年我愧飞扬性，良佐君多劝勉心。肯对牛衣同掩泣，教藏龙剑待知音。闺中琴瑟兼师友，长使黔娄泪满襟。
悼亡五首·其二
作者：缪徵甲
朝代：清

母病刚逢卿病时，病人扶病倍堪悲。为调汤药常终夜，自忘膏肓不及医。竟以事姑延瘵疾，从来孝妇胜男儿。慈帏今日频增痛，一度鸡鸣一涕洟。
悼亡五首·其五
作者：缪徵甲
朝代：清

遗雏百病幸初安，两岁违娘育倍难。错认暂眠呼觅乳，未胜扶杖抱凭棺。谓他人母悲何恃，问尔诸姑意更酸。片语泉台差自慰，一盂麦饭当承欢。
悼亡五首·其四
作者：缪徵甲
朝代：清

秋风？？赋归来，片刻愁颜强自开。检点征衣亲薄浣，料量冬学苦频催。离方五日缘偏断，闰到重阳梦不回。最惨弥留前半夕，寒衾欲寄手还裁。
悼亡五首·其四
作者：缪徵甲
朝代：清
体裁：七言律诗

秋风𣯀𣰕赋归来，片刻愁颜强自开。检点征衣亲薄浣，料量冬学苦频催。离方五日缘偏断，闰到重阳梦不回。最惨弥留前半夕，寒衾欲寄手还裁。
扬子江晓望
作者：缪徵甲
朝代：清

五更残梦雁声催，草阁临江眼界开。收尽春寒红日涌，隔江柔橹带潮来。
捉船
作者：缪徵甲
朝代：清

船来船来船莫回，明日大兵络绎来。大船千计小船百，汝不载兵官汝责。吏胥藉兵横索钱，大船小船愁不言。商贾裹足行客远，但恐捉船去难返。大船额足小船留，腰缠已满凭归休。小船归休下流走，逃命浑如丧家狗。大船峨峨行载兵，沿途需索倍取盈。行船一万坐者半，船值日向县官算。县官供给稍不时，健儿一怒鞭梢笞。
方正学祠二首
作者：缪徵甲
朝代：清

大书燕篡表臣忠，如雪麻衣染血红。高煦后来家法肖，九原含笑问周公。景隆误国千秋臭，正学旌闾十族香。万子万孙天已定，那容公再辅成王。
方正学祠二首·其一
作者：缪徵甲
朝代：清

大书燕篡表臣忠，如雪麻衣染血红。高煦后来家法肖，九原含笑问周公。
方正学祠二首·其二
作者：缪徵甲
朝代：清

景隆误国千秋臭，正学旌闾十族香。万子万孙天已定，那容公再辅成王。
春燕
作者：缪徵甲
朝代：清

重叠楼台对夕晖，偶然借此息乌衣。教雏学话呢喃苦，谋食归巢饮啄微。自笑处堂原计拙，何如振羽任天飞。东风半卷湘帘意，去住明年早见几。
春雨三首
作者：缪徵甲
朝代：清

江南有客罢寻芳，烟罩楼头水满塘。日日乍寒还乍暖，丝丝难织亦难量。早催风信三番过，为送云行一夜忙。此际濡毫应五色，借他春气入文章。肯让晴光独占春，随时泽物化工神。宫莺喉转先回润，堤柳眉低亦效颦。有意为霖苏绿野，无边小草活红尘。寻常江海兼沟壑，一样分沾一样均。要催春色遍天涯，不独分阴到碧纱。归燕暂教酣午梦，狂蜂未许乱朝衙。无声早洗千林雪，着地能开万国花。脉动西畴生意足，如膏先溉野人家。
春雨三首·其一
作者：缪徵甲
朝代：清

江南有客罢寻芳，烟罩楼头水满塘。日日乍寒还乍暖，丝丝难织亦难量。早催风信三番过，为送云行一夜忙。此际濡毫应五色，借他春气入文章。
春雨三首·其三
作者：缪徵甲
朝代：清

要催春色遍天涯，不独分阴到碧纱。归燕暂教酣午梦，狂蜂未许乱朝衙。无声早洗千林雪，着地能开万国花。脉动西畴生意足，如膏先溉野人家。
春雨三首·其二
作者：缪徵甲
朝代：清

肯让晴光独占春，随时泽物化工神。宫莺喉转先回润，堤柳眉低亦效颦。有意为霖苏绿野，无边小草活红尘。寻常江海兼沟壑，一样分沾一样均。
暨阳怀古二十三首 其一 有吴延陵君子之墓
作者：缪徵甲
朝代：清

呜呼致其哀，有吴表其国。延陵本其心，君子重其德。十字旨甚微，褒以麟经笔。后儒多致疑，真赝说凭臆。篆疑汉代书，石指丹阳勒。风雷怒赫然，特为显而出。顷刻碎复完，初不假人力。迄今无缝衣，丰碑江上植。聚讼障先贤，神来解尔惑。
暨阳怀古二十三首 其七 文选楼
作者：缪徵甲
朝代：清

朝如传舍君奕棋，南北纷纷曾几时。萧衍老公手篡逆，佛果有灵不佑之。同泰为奴得复失，天心不使存佳儿。佳儿仁孝勤学问，馆开博望延宾师。萧郎若早传贤子，江东磐石安无危。伤哉蜡鹅等巫蛊，燕雀衔土千载悲。台城血水呼荷荷，湘东一目何能为。梁家寸土竟安在，书台选楼到处遗。池扬二州既志胜，江阴亦复传下帷。帷空犹照青宫月，书带纷披绿满墀。楼角山茶覆如伞，劫灰烧尽生孙枝。梁溪海虞都人士，灵光殿下高吟诗。诗中盛称手植桧，徘徊惋愤深长思，沧桑屡易文在兹。
暨阳怀古二十三首 其三 胥歌村
作者：缪徵甲
朝代：清

父雠固当复，臣道不可无。处宫复鞭墓，千载议子胥。夷考楚弃疾，弑兄夺其居。新台丑莫掩，杀贤信谄谀。天伦既澌减，日君实愧诸。衡以顺逆义，孝子刃独夫。间关出虎口，愤激生穷途。所惜属镂死，前智何后愚。胡不早引退，伏剑明区区。我来胥歌村，荒烟吊平芜。漂女今安在，芦中人亦殊。但听社公鼓，幸未讹髭须。
暨阳怀古二十三首 其九 梅花堂
作者：缪徵甲
朝代：清

阳羡田常州，宅表乞居计亦得。未几乘风归玉楼，田宅云烟尽陈迹。何时自毗陵，移来江上屐。田舍留残碑，擘窠存手泽。我折古梅花，为公作生日。
暨阳怀古二十三首 其二 白鹿山
作者：缪徵甲
朝代：清

美人采花香，山花发如绮。乌喙方卧薪，君王乐未已。色荒复禽荒，顾眄雄金矢。朝出姑苏台，一箭双鹿死。归来誇美人，此亦如皋雉。拜献千秋觞，君王大笑起。属镂怆忠魂，抉眼悬胥里。无端蕉梦醒，逐鹿人来矣。安得射鹿弓，早射太宰嚭。
暨阳怀古二十三首 其二十 实园落落斋
作者：缪徵甲
朝代：清

高皇范铁训嗣王，内臣无得干外政。英宗惑振称先生，阍寺居然窃国柄。曹汪刘魏相继生，义子干儿势逾横。大江西来入海门，浑茫正气生伟人。文贞素仰贡克仁，二十四罪侃侃陈。严刑锻鍊断指死，大呼高皇鉴微臣。李与文贞本姻特，初官南康已称职。列论崔魏扶周高，誓以骨鲠死报国。国步艰难难力移，完臣分内事无奇。从容被逮临危日，自序生平绝命词。寂寞园斋缪与李，怀古而今空仰止。寄语枯灯拥卷人，读圣贤书有如此。
暨阳怀古二十三首 其二十一 远尘房
作者：缪徵甲
朝代：清

惠帝传逊荒，今疑大师墓。有国走苍皇，终少君人度。雪径本天潢，掉头去不顾。擘窠善大书，逍遥江上住。闻昔隋王孙，布席向佛诉。莫生帝王家，儿为帝王误。明季贼陷藩，终以改天步。福禄酒频斟，和尚早已悟。行遁心摇摇，岂有神仙慕。
暨阳怀古二十三首 其二十三 五里亭
作者：缪徵甲
朝代：清

无名氏，一女郎。殉国难，骨尚香。亭五里，诗两行。拟配飨，露筋旁。彼女子，知纲常。
暨阳怀古二十三首 其二十二 栖霞庵
作者：缪徵甲
朝代：清

我朝定鼎越周汉，救民水火平暴乱。顽民义敢昧壶浆，自取灭亡死糜烂。深仁厚泽宥殷遗，各为其主纶音垂。承平百载观旧史，疾风劲草咨涕洟。应元姓阎官典史，丽亨其字为明死。前后剿寇多有功，抚按交推卧不起。乙酉大兵定江阴，方亨失抚乖民心。民心本未忘故主，胁以屠城惧益深。陈冯何人逞螳臂，不明顺逆频失利。应元时隐砂山崖，迎入孤城为尔帅。火药铅丸发旧封，输银输粟感义公。束缚草人收万矢，四城列守严乘墉。军法不缘豪右贷，重者割耳轻笞背。病医死殓哭甚哀，恩义缠绵士心戴。搜罗义勇集众材，钩弩毬箭听所裁。或潜纳款斩以徇，五更声转楚歌来。劝降者谁刘镇府，指画兴亡徒自苦。微官不敢冀封侯，愿死赵家清净土。女墙修葺完复倾，空棺实土以障城。大雨兼旬炮不发，满城士卒称神明。阎公负伤守益急，登城惨见中秋月。祥符寺中红光飞，芙蓉蒂破臣力竭。城头白鹅飞上天，忠魂未死先成烟。可怜六万七千众，八十一日如狂颠。前湖水浅死不得，众拥阎行僵立直。回头笑杀降将军，自愧当初身负国。八月廿一鬼夜号，栖霞禅院血洗袍。陈尉前期引佩刀，广文自缢腰间绦。介子黄生舍人戚，侨寓邵君与程壁。更有裙钗死魄香，万骨茔前京观积。思陵失在误用人，熊杨之辈何纷纷。良材若得早建白，谋国何愧卢与孙。惜乎弃置投下吏，犹为朝廷激忠义。圣朝宽大诏褒忠，父老传闻尚流涕。
暨阳怀古二十三首 其五 道成墩
作者：缪徵甲
朝代：清

呜呼，许公仁者非神仙。代民纳税法外意，后之继者难为贤。瘗金偿赋讳施与，诧为黄白毋乃颠。医师之外设方相，周礼广立仁政篇。张鲁世传斗米术，驱疫乃以符水专。公能纳民跻寿寓，岂藉符水为和扁。禹役庚辰益掌火，为民除害神圣传。斩蛇赤帝行大泽，搏蛟孝侯入深渊。事本寻常不足怪，要皆一念为民坚。后堂拜母重母孝，大孝必得寿百年。先生应笑栾大辈，妄希白日能升天。世儒自是眼孔小，故神其说何责焉。呜呼，许公仁者非神仙。
暨阳怀古二十三首 其八 牛迹山
作者：缪徵甲
朝代：清

舜过山下隐君子，饥饫山云渴江水。杜门不出三十年，世事营营任朝市。诗成和者陆与皮，千里同心室则迩。愁杀思归张季鹰，秋风祇说蒪鲈美。
暨阳怀古二十三首 其六 长巷村
作者：缪徵甲
朝代：清

世訾郭景纯，所学任术数。身卒蹈危机，任数为数误。吾谓郭求仁，任数理即具。当其对逆敦，顺逆冀一悟。臣命尽今日，殉国无他顾。若有趋避心，生死先失度。闻昔葬母昆，江上来封墓。葬经失真传，后人多依附。宣城并归魂，太真复短祚。幽冥负伯仁，忠义争竖树。淮水有时竭，衔刀上天诉。如何中吴人，耑祀短主簿。
暨阳怀古二十三首 其十 悟空寺
作者：缪徵甲
朝代：清

为官视民瘼，了不关其心。岂无爱民意，恋栈意更深。一言傥见斥，褫带归山林。欲保五斗米，与世姑浮沉。所学究安在，清夜愧影衾。缅怀南渡后，此地横潦侵。徵敛迫未已，哀鸿有馀音。知军人虽微，建议可断金。心伤弹丸邑，田舍漂雨淫。流民竟谁绘，食子痛不禁。臣心为民碎，哀泪时沾襟。催科实不忍，臣罪当抽簪。仁人一言溥，如旱苏甘霖。岂不恋一官，所忧在苍黔。今诵萧寺咏，如闻宓子琴。后有司牧者，愿为座右箴。
暨阳怀古二十三首 其十一 由里山
作者：缪徵甲
朝代：清

孝宗嗣南渡，未能骤复雠。痛以陵寝故，哀为祈请谋。曰请实骄敌，朝廷小可羞。百年既和好，侂胄欲渝盟。果函太师首，邻境乃罢兵。曰衅自我启，他日变所生。吴氏握兵柄，父子相继承。乾纲不能断，优容留后称。曰挺死勿嗣，藩镇渐可惩。老臣谋国是，蓍蔡勿是过。金使正以礼，帝曰卿力多。江淮死以守，敌曰无过河。筑堤卫田亩，楮币除偏颇。邱葛邑世族，公德尤可歌。酹酒拜公墓，由里山峨峨。
暨阳怀古二十三首 其十七 高士旧居
作者：缪徵甲
朝代：清

倪迂隐诗画，乱世全其躬。平生喜盥濯，世以迂是翁。时世多秽德，恐浼涂炭中。洁癖聊寓意，谁窥高士衷。散财免世乱，奉母天年终。季世守钱虏，鲜不罹兵凶。观题妇像诗，庶几梁孟风。
暨阳怀古二十三首 其十三 空谷里
作者：缪徵甲
朝代：清

空谷先生神仙姿，生当扰攘不遇时。啸歌一室乐其乐，里中人士尊为师。先生厥考性好施，千人仰给力自支。遗命敛葬一遵古，屏却世俗黄与缁。克家有子抱翼凤，菰芦晦迹人莫知。贤人在野吾道隐，元祚八十宜深思。
暨阳怀古二十三首 其十九 九里山
作者：缪徵甲
朝代：清

江阴障各郡，江海之要冲。胜国遇倭乱，忆在嘉靖中。豺狼逞荼毒，居民惧汹汹。我邑仁父母，鹤洲钱令公。登陴集义勇，斩获屡奏功。贼自无锡至，桀石来相攻。三箭贼大却，公亦中贼锋。杨吴二团长，蔽公股血红。吴死公亲祭，哭声振苍穹。翼日战华墅，蹙贼贼势穷。复合常熟寇，三千围门东。兵备王崇古，坐视孤城凶。公以死自誓，印衣表孤忠。狼兵先遁走，陷公所乘骢。易马裹创战，杀气流白虹。同时死难者，陈金邢郭从。时天大雷雨，昼晦吹腥风。崇古奏不实，蔽此捍禦功。赠恤需后命，天道非梦梦。嗣有梦公者，执戟抨长弓。贼来旋却走，胆落神听聪。睢阳终杀贼，毅魄为鬼雄。至今九里山，云气常濛濛。
暨阳怀古二十三首 其十二 驸马祠
作者：缪徵甲
朝代：清

半间堂开朝无人，蟋蟀声里飞边尘。都尉忧时书早陈，匪曰直臣臣国亲。封章数上不报闻，臣心已尽臣乞身。鹿车夫妇归如宾，宫花蛾钿不再匀。夫耕妇锄侪齐民，孝我父母睦我邻。五丈夫子皆麒麟，询以国事不启唇。骑驴湖上养晦遵，富贵于我如浮云。粉侯之中绝等伦，观山死战公裔孙。大义奕叶犹能伸。神弦侑食祠明禋，灵风尽日吹溪蘋。
暨阳怀古二十三首 其十五 万卷楼
作者：缪徵甲
朝代：清

读书不求仕，赈饥不居功。有诏拜副使，辞辟何从容。藏书及万卷，披吟老此中。峨峨百尺楼，千古陈元龙。
暨阳怀古二十三首 其十八 砂山
作者：缪徵甲
朝代：清

思善死贼舅存孤，如杭母子失穷途。义仆承信鞠呱呱，其姑得之育姑苏。承信为主刃贼逋，明祖代元开康衢。孝子还乡血泪枯，先赘海虞幸生雏。别妻寻母走越吴，三年濒死焦发肤。后得牛商载与俱，昼锦坊前鄞县居。有妪似儿痛貌癯，十八年前述旧符。迎母归养一纪逾，得终天年首正狐。孝子不愿旌门闾，愿葬先陇砂山墟。
暨阳怀古二十三首 其十六 伞墩
作者：缪徵甲
朝代：清

彦古侍郎七世孙，姓吴名重元隐沦。伪吴窃据党朱定，借粮不许族重门。一妾携雏出远匿，返取嫡子刃已吞。孤儿八岁天所存，老渔拯此芦中人。云亭日暮遇重婿，相对涕泗交沾巾。存孤济险阴佑耳，琼弁之报何足论。孤儿曰远从婿姓，五子其四仍归根。以死抗逆古壮士，义烈自足启后昆。妾张渔顾婿姓陈，至今轶事传伞墩。
暨阳怀古二十三首 其十四 席帽峰
作者：缪徵甲
朝代：清

有元至正间，暨阳成盗薮。乡民多胁从，帅欲骈民首。徵士为帅言，民特失父母。本无乐祸心，抚之皆我有。闻言帅感悟，片语活万口。岂徒誇著作，千金享敝帚。大府荐其才，前后徵不受。伪吴及洪武，两聘皆却走。矫矫云中龙，皭然绝氛垢。桑梓铭其功，懦顽化其守。是古乡先生，宜饮社公酒。辽东管邴王，千载乃有偶。
暨阳怀古二十三首 其四 君山
作者：缪徵甲
朝代：清

善于谋国论纵横，上书能止十万兵。闇于谋己亡其身，食客空有三千人。身为大臣居奇货，即无李园祸亦大。君不见，吕仲父，于国何亲蜀道苦。黄山苍苍，申江洋洋，祀君名宦陈椒浆。千载民情尚如此，远胜太牢祀公子。
月河水浅不得渡闸遣闷
作者：缪徵甲
朝代：清

上流舟不来，下流舟不去。一闸横中间，齐唱公无渡。天厄饥驱人，无适非窘步。我来自毗陵，百七十里路。触藩似羝羊，进退皆自误。堂上白发亲，年已迫衰暮。怀中黄口儿，呱呱索乳哺。可怜牛衣人，蓬首悲莫诉。此行殊芒芒，未必即有遇。况复行路难，徘徊望江树。
梦徐生
作者：缪徵甲
朝代：清

梦里不知别，西窗坐夜谈。醒来差记得，与子说江南。
漫兴
作者：缪徵甲
朝代：清

海内遍传黄霸疏，力除痼疾启阳和。危言本虑滋螟蟘，善后先期料鹳鹅。与块野人天自弃，耕烟瑶岛幻偏多。逋仙愁绝梅花驿，强剔残灯救火蛾。诡托爰居译姓名，幺么竟敢藐干城。幻人莫恃条枝国，大帅新连细柳营。往复书谁通鸟使，兜离语转效豺声。拥旌建节雄开府，宵旰云何体圣明。瘴雨蛮烟及甬句，毗连绣壤此咽喉。时平民不知兵革，海阔风难辨马牛。莫遣戈船轻下濑，可知帷幄重持筹。材官多少驰星檄，画住吴淞水一钩。轻寒六月似秋深，积雨愁看十日阴。带疾军犹擐甲卧，淡灾天有洗兵心。江湖满地家无定，星火催租吏更侵。自笑杞人忧甚事，汉军旗帜盛如林。
漫兴·其一
作者：缪徵甲
朝代：清
体裁：七言律诗

海内遍传黄霸疏，力除痼疾启阳和。危言本虑滋螟蟘，善后先期料鹳鹅。与块野人天自弃，耕烟瑶岛幻偏多。逋仙愁绝梅花驿，强剔残灯救火蛾。
漫兴·其三
作者：缪徵甲
朝代：清
体裁：七言律诗

瘴雨蛮烟及甬句，毗连绣壤此咽喉。时平民不知兵革，海阔风难辨马牛。莫遣戈船轻下濑，可知帷幄重持筹。材官多少驰星檄，画住吴淞水一钩。
漫兴·其二
作者：缪徵甲
朝代：清
体裁：七言律诗

诡托爰居译姓名，幺么竟敢藐干城。幻人莫恃条枝国，大帅新连细柳营。往复书谁通鸟使，兜离语转效豺声。拥旌建节雄开府，宵旰云何体圣明。
漫兴·其四
作者：缪徵甲
朝代：清
体裁：七言律诗

轻寒六月似秋深，积雨愁看十日阴。带疾军犹擐甲卧，淡灾天有洗兵心。江湖满地家无定，星火催租吏更侵。自笑杞人忧甚事，汉军旗帜盛如林。
病目
作者：缪徵甲
朝代：清

双眸炯炯秋水清，一旦忽作盲左盲。病之始作由外患，癣疥偶发微且轻。当时良医用药猛，瞑眩奏效如空青。譬之杀贼务杀尽，方免流毒殃民生。忽有庸医在旁笑，执中用药须和平。一时过听得小愈，渐觉障翳遮星星。虽未□□作双瞽，视近则见远则瞑。噬脐之悔嗟已晚，所恨俗见殊冥冥。囊钱告竭庸手退，良医蹙额悲纷更。此时急须补元气，欲投恶石先参苓。憬然再拜谨受教，敢乞大宝还光明。清光大来云雾去，刮膜似点飞龙睛。乃知小道有至理，无怪和缓享盛名。
盆兰
作者：缪徵甲
朝代：清

先生斋头艺盆兰，花苞怒发如玉攒。有客入室青眼看，云此珍品殊等閒。孑然几案非饰观，位置宜向纱厨安。咏歌请为徵诗坛，不然移琴来就弹。先生闻语心骨酸，俗眼几人别木难。去年得此同茆菅，邻家弃置风叶乾。庑下我怜梁伯鸾，三熏三沐土自抟。一饭庶比淮阴韩，蔽以袅袅青竹竿。挹以清露宵漙溥，参差茎叶根屈蟠。孤鸿息影修羽翰，累累蕊珠初发端。对之忽若忘忧谖，其时八月秋未阑。素花七朵香可团，离离瘦影垂阑杆。似劝知己先加餐，小雪已过大雪寒。帷车闭置重缮完，松钗拥护根不单。菽乳灌沃冀使蕃，周防黠鼠智力殚。中夜拂拭忧摧残，一朝娇鸟辞笼樊。青芝赤箭郁以繁，幽香远胜罗旃檀。访者履满言者谰，安知当日弃溷藩。先生长吟客泪潸，兰亦无言暗自叹。
示徐生静三
作者：缪徵甲
朝代：清

珠光剑气总堪珍，剑匣珠胎贵养真。花欲芳菲先敛萼，月将圆满自无尘。读书岂仅科名计，阅世徐看意气驯。九十韶华驹过隙，少年休负艳阳春。
秋日书怀即寄谢酉卿
作者：缪徵甲
朝代：清

仗剑出门去，飘然客又归。黄金从古重，青眼觉今稀。淮北凉先到，江南露欲晞。故人千里外，应亦念柴扉。
老屋
作者：缪徵甲
朝代：清

老屋重归秋气深，蟾光凉透薜萝阴。邻家亦有新还客，夜静初闻隔院琴。
舟行杂诗三首
作者：缪徵甲
朝代：清

罗衫添罢觉新凉，夹岸垂杨叶乍黄。一点斜阳衔塔顶，舵上遥指是丹阳。登临久欲访金焦，无奈舟行趁晚潮。惹得山灵应笑我，顺风贪走不停桡。铁瓮城边雨似丝，泊船又是掌灯时。豆棚一缕青烟曲，傍水人家正晚炊。
舟行杂诗三首·其一
作者：缪徵甲
朝代：清

罗衫添罢觉新凉，夹岸垂杨叶乍黄。一点斜阳衔塔顶，舵上遥指是丹阳。
舟行杂诗三首·其三
作者：缪徵甲
朝代：清

铁瓮城边雨似丝，泊船又是掌灯时。豆棚一缕青烟曲，傍水人家正晚炊。
舟行杂诗三首·其二
作者：缪徵甲
朝代：清

登临久欲访金焦，无奈舟行趁晚潮。惹得山灵应笑我，顺风贪走不停桡。
莫愁湖二首
作者：缪徵甲
朝代：清

海燕双栖到画楼，湖光如镜照梳头。当年若入昭阳殿，未必长门竟解愁。绿散红消瓦砾场，卢家难访郁金堂。莲花似有兴亡恨，送尽游人不放香。
莫愁湖二首·其一
作者：缪徵甲
朝代：清

海燕双栖到画楼，湖光如镜照梳头。当年若入昭阳殿，未必长门竟解愁。
莫愁湖二首·其二
作者：缪徵甲
朝代：清

绿散红消瓦砾场，卢家难访郁金堂。莲花似有兴亡恨，送尽游人不放香。
赠宝山诗僧铁岸
作者：缪徵甲
朝代：清

铁岸不满五尺长，酒酣芒角生枯肠。世无知我行已矣，收拾智慧归空王。谭禅说剑吾不晓，但读君诗每绝倒。蛟龙蜿蟺云锦张，尘垢秕糠一笔扫。仪秦抵掌壮士羞，抱关屠狗骄王侯。六朝而后开释典，豪杰往往逃缁流。昌黎辟佛重大颠，欧阳亦称秘演贤。二公具眼有真识，肯与流俗相周旋。铁岸十五二十时，抗怀经济酬所知。如何一蹶不得复，大江南北徒奔驰。海旁楼台多蜃气，可怜立锥竟无地。将相公侯何足论，破衲芒鞋小游戏。夜坐蒲团万缘寂，旧剑飞腾欲破壁。有时醉卧锦瑟旁，一声玉笛花芒芒。昨日毗陵乍倾盖，落落行踪太无赖。冷官席上诉平生，痛哭狂歌见者怪。问君何不还儒宗，掉头大笑如痴聋。君看傲岸好男子，坎坷那得全其躬。鸿飞太空脱网罟，鲸归大海息风雨。不在天兮不在渊，一个诗僧有千古。
还家
作者：缪徵甲
朝代：清

平安且得慰高堂，一叶扁舟返故乡。庭树亦知人意好，西风吹尽不嫌凉。
送徐生入山
作者：缪徵甲
朝代：清

避兵我向毗陵来，奉母尔向丁山去。伯劳燕燕无成心，但安亲意姑且住。丁山近与蜀山邻，东坡买田曾此处。路幽径僻民气敦，俗俭资单盗贼恕。侍亲之外堪读书，时于此间得佳趣。归期偻指明年春，好记桃花几千树。
送泉初云士二族叔北行
作者：缪徵甲
朝代：清

京华十载暂言归，谢屐欣陪坐翠微。似爱阿咸悬犊裤，过誇逸少冠乌衣。趋凫正喜春风拂，鸣凤偏从客路飞。附尾自知才未逮，临歧拜饯思依依。
金山怀古
作者：缪徵甲
朝代：清

大江东去绕金山，坡老当年此往还。一曲铜琶歌水调，千秋玉带镇禅关。雄才脱略疑青兕，春梦浮沈付白鹇。等是鸿泥留爪迹，那堪尘土对愁颜。粥鼓浑疑战鼓频，寒潮落日大江滨。中兴事业开名将，半壁江山仗美人。何物书生轻扣马，至今遗像尚骑麟。閒僧指点黄天荡，付与渔樵话劫尘。
金山怀古·其一
作者：缪徵甲
朝代：清
体裁：七言律诗

大江东去绕金山，坡老当年此往还。一曲铜琶歌水调，千秋玉带镇禅关。雄才脱略疑青兕，春梦浮沈付白鹇。等是鸿泥留爪迹，那堪尘土对愁颜。
金山怀古·其二
作者：缪徵甲
朝代：清
体裁：七言律诗

粥鼓浑疑战鼓频，寒潮落日大江滨。中兴事业开名将，半壁江山仗美人。何物书生轻扣马，至今遗像尚骑麟。閒僧指点黄天荡，付与渔樵话劫尘。
题张睢阳庙壁
作者：缪徵甲
朝代：清

力障江淮第一功，孤城雀鼠亦全忠。桃花刀上蛾眉血，不比寻常薄命红。
题画马
作者：缪徵甲
朝代：清

伏枥何须试一鸣，昂昂千里见平生。王良伯乐世安有，不受鞭笞自在行。
题钱唐许季青无尽意斋诗集
作者：缪徵甲
朝代：清

无尽复无尽，风骚两得之。悠然弦外响，读者意中诗。今古心方寸，湖山笔一枝。微吟生静悟，花放水流时。
鲁生行赠通甫
作者：缪徵甲
朝代：清

君家仲连不帝秦，风高七国推奇人。后来鱼头老参政，立朝蹇谔称直臣。君生自顾非录录，肝胆照人炯双目。读书养气四十年，鹤立鸡群迈流俗。国家正逢全盛时，朋侪尊酒但论诗。惟君忧深且思远，抱膝长吟多叹咨。前年烽火连京口，银山铁瓮无人守。半壁东南几劫灰，空城往往无鸡狗。君为死者表忠贞，三公哀诔昭精诚。君为生者激义勇，功罪分明见者悚。书生一言何重轻，谈言微中四海倾。补偏救弊元气足，鞭箠自足驱长鲸。我昔逢君建康道，扪虱而谈见怀抱。我今访君黄河边，闻鸡起舞心如捣。乾坤虽大意气孤，杞人之忧何其愚。我谓其愚不可及，终看轶足驰天衢。
麻姑
作者：缪徵甲
朝代：清

仙乎仙乎何飘飘，白云在天不可招。海南珠，山东茧，送人仙家听仙选。天医星，能活人，仙人一笑化作尘。城头狐，恃虎符，仙人一怒伏厥辜。仙乎仙乎真仙姑。
龙潭晓发
作者：缪徵甲
朝代：清

舟次龙潭星斗明，停桡一夜浪纵横。大江无限才人意，鸡唱潮生又五更。
与钱匏园交最久诗以纪之
作者：缪思勃
朝代：清

风雨交亲四十年，每于吟眺思无边。胸藏无数古今事，咳唾成珠颗颗圆。
中秋
作者：缪思勃
朝代：清

万古中秋月，年年看煞人。沧桑知几变，月色总如新。
为印孙作二首
作者：缪思勃
朝代：清

吾儿纯孝又生孙，一脉相传有宿根。暂尔阿婆初地去，半言才及辄销魂。金玉无求愿子孙，夜香台上种前根。若能子子孙孙孝，何减三槐八桂门。
为印孙作二首·其一
作者：缪思勃
朝代：清

吾儿纯孝又生孙，一脉相传有宿根。暂尔阿婆初地去，半言才及辄销魂。
为印孙作二首·其二
作者：缪思勃
朝代：清

金玉无求愿子孙，夜香台上种前根。若能子子孙孙孝，何减三槐八桂门。
书斋四咏 其一 盆中小松
作者：缪思勃
朝代：清

长养方盆内，蛇跤小结盘。谁于妍暖日，长作岁寒看。
书斋四咏 其三 盆中小梅
作者：缪思勃
朝代：清

老干亭亭立，疏花淡淡香。肯随桃与李，同斗艳阳妆。
书斋四咏 其二 盆中水仙
作者：缪思勃
朝代：清

洛浦遗踪后，盈盈出水妍。幽香微动处，冰雪冱寒天。
书斋四咏 其四 盆中草兰
作者：缪思勃
朝代：清

昔作骚人佩，今为处士栽。虽非空谷比，亦是少尘埃。
书斋四咏·盆中小松
作者：缪思勃
朝代：清

长养方盆内，蛇跤小结盘。谁于妍暖日，长作岁寒看。洛浦遗踪后，盈盈出水妍。幽香微动处，冰雪冱寒天。老干亭亭立，疏花淡淡香。肯随桃与李，同斗艳阳妆。昔作骚人佩，今为处士栽。虽非空谷比，亦是少尘埃。
偶然作二首
作者：缪思勃
朝代：清

老来事事从他懒，写字赋诗不厌忙。自讶何因偏乐此，定因宿世一清狂。老来日日看花开，听得将开兴已来。童子不知何处去，自拖竹杖到花台。
偶然作二首·其一
作者：缪思勃
朝代：清

老来事事从他懒，写字赋诗不厌忙。自讶何因偏乐此，定因宿世一清狂。
偶然作二首·其二
作者：缪思勃
朝代：清

老来日日看花开，听得将开兴已来。童子不知何处去，自拖竹杖到花台。
南村写怀
作者：缪思勃
朝代：清

春雨春风忒放颠，最难消遣是今年。池通屈曲畦间水，麦杂青黄陇上田。到处催租门有吏，谁家亭午甑生烟。花前行乐寻常事，回首当时意惘然。
寄金沙史淩霄
作者：缪思勃
朝代：清

萍水交欢遇亦奇，性情疏豁实相宜。心亲何必常晨夕，地远将无太别离。我是恨人空皓首，君真名士正清时。即今彩翼冲天去，除却河东更数谁。
寿叶茂卿八十
作者：缪思勃
朝代：清

八十长年阅历多，桑田沧海几经过。若能重数平生事，与尔挥毫一放歌。三径蓬蒿应不改，五陵裘马竟如何。相看只隔前溪水，倚杖时来理薜萝。
寿岸生从叔六十
作者：缪思勃
朝代：清

卜屋缘溪一斗方，安身仍是旧柴桑。居然六十添华发，撑住梅花度暗香。风雨莫惊翻累瓦，烟霞常为护穿床。鹿裘带索浑无事，祖武还须授二郎。
小圃
作者：缪思勃
朝代：清

老至风情似冷烟，寻山问水了无缘。荒园片石疏松在，错被人呼小洞天。
就愚和尚七十
作者：缪思勃
朝代：清

小小茅庵一弹丸，沧桑几度历艰难。就公卓锡开生面，菩萨心钦佛也欢。平头七十体安康，戒律森严色相庄。愿得法身常示世，一杯春茗当霞觞。
就愚和尚七十·其一
作者：缪思勃
朝代：清

小小茅庵一弹丸，沧桑几度历艰难。就公卓锡开生面，菩萨心钦佛也欢。
就愚和尚七十·其二
作者：缪思勃
朝代：清

平头七十体安康，戒律森严色相庄。愿得法身常示世，一杯春茗当霞觞。
怀史淩霄
作者：缪思勃
朝代：清

所思竟何处，家住在金坛。天上行云易，人间聚首难。况于池水上，兼以松风寒。徒然劳梦想，不得共盘餐。
杂兴四首
作者：缪思勃
朝代：清

老我头颅事事赊，却将何计作生涯。年年来往松坡下，倚著寒梅候放花。插槿周遭倚水涯，秋光恰称野人家。桂花开后芙蓉放，又向篱边看菊花。铺堂富贵果非誇，倾国倾城赛丽华。来客莫教容易看，经年雨露一时花。最宜闲赏是兰花，好共琴书作一家。相对坐忘疑入定，觉来新沸惠泉茶。
杂兴四首·其一
作者：缪思勃
朝代：清

老我头颅事事赊，却将何计作生涯。年年来往松坡下，倚著寒梅候放花。
杂兴四首·其三
作者：缪思勃
朝代：清

铺堂富贵果非誇，倾国倾城赛丽华。来客莫教容易看，经年雨露一时花。
杂兴四首·其二
作者：缪思勃
朝代：清

插槿周遭倚水涯，秋光恰称野人家。桂花开后芙蓉放，又向篱边看菊花。
杂兴四首·其四
作者：缪思勃
朝代：清

最宜闲赏是兰花，好共琴书作一家。相对坐忘疑入定，觉来新沸惠泉茶。
李慎修外兄
作者：缪思勃
朝代：清

种得当庭紫牡丹，疏狂于我独相安。年年约我花开日，绿酒红灯障下看。
梦见第二女兄
作者：缪思勃
朝代：清

五十年来无见期，分明昨夜俨容仪。也知同气情还在，入梦教吾为赋诗。
水南见菊
作者：缪思勃
朝代：清

浅白深黄一径斜，对花偏忆旧时花。看花人去花无主，满地凄凉正落霞。
江天一至
作者：缪思勃
朝代：清

三日两天一度来，经秋三径冷苍苔。儿童报道君来矣，门外芙蓉朵朵开。
江子山亲家物故十有八年矣，吉人谢世，时切于怀，用赋长句
作者：缪思勃
朝代：清

生喜天真恶人巧，与世不谐常潦倒。廿年不见素心人，风月无情天地老。忆昔交知久更亲，先为管鲍继朱陈。有时赌酒灯将灺，有时鏖文鸡欲鸣。酒酣文成放意睡，睡起相对意思平。不知人世有畛域，融融泄泄物皆春。斯人一去使我独，顾影凄清直到今。
示学者
作者：缪思勃
朝代：清

气盈天地间，上清而下浊。收得清气归，心胸自开拓。
积雨初晴沿村眺望
作者：缪思勃
朝代：清

昔日词场喜啖名，年来鸥鹭已寻盟。乱书堆里支颐卧，老树村前拄杖行。酒旆插檐沾雨湿，纸鸢牵线挟风鸣。剧怜景物清明近，天意回瞋肯放晴。
缪觉轩先生过访简诗
作者：缪思勃
朝代：清

老去知交会面难，留君小住共盘桓。清和正值年光好，放旷长教心境宽。野簌圆蔬随意办，牡丹芍药逐时看。不然相对忘言坐，万卷图书与古欢。
老梅
作者：缪思勃
朝代：清

冰雪倍经过，侵淩奈老何。春风怜爱否，披拂也应多。
自题小照二首
作者：缪思勃
朝代：清

年来婚嫁事粗酬，五岳名山已倦游。天气晚凉随处好，石阑干外即沧州。会心不远思悠然，池上闲吟慕乐天。一字安排犹未稳，芭蕉斜展石阑前。
自题小照二首·其一
作者：缪思勃
朝代：清

年来婚嫁事粗酬，五岳名山已倦游。天气晚凉随处好，石阑干外即沧州。
自题小照二首·其二
作者：缪思勃
朝代：清

会心不远思悠然，池上闲吟慕乐天。一字安排犹未稳，芭蕉斜展石阑前。
荫千赵生游庠志喜
作者：缪思勃
朝代：清

曾携书卷到茅堂，春韭秋菘共饱尝。昨夜灯花先有信，令人还忆旧青箱。
雨窗写怀
作者：缪思勃
朝代：清

皮裹肉何往，光阴似转轮。老惟贪话旧，贫已畏逢人。淫雨天长暗，丛书眼倦亲。一杯桑落酒，聊养太和春。
题小幅画辋川诗意
作者：缪思勃
朝代：清

长江落落水粼粼，尽著闲吟自在身。世道险巘吾道坦，何须白眼看他人。
咏史
作者：缪恩照
朝代：清
体裁：七言律诗

孙子临戎肃指挥，吴宫讲武似衔枚。胭脂结队军无敌，罗绮登城将有才。韬略早教南国习，兵书留与二乔开。他年伐楚侵瓯越，俱自婵娟小试来。
渔灯
作者：缪恩照
朝代：清
体裁：七言律诗

乍听渔歌唱晚天，渔灯几点逗前川。鱼叉红树须论值，月买黄昏不费钱。照水恍衔龙烛冷，澄波似引蚌珠圆。江干星火明三两，指点高低夜钓船。
舣舟亭
作者：缪恩照
朝代：清
体裁：七言律诗

行脚频年云水游，兰陵城外偶停舟。客来南国欣维絷，亭为东坡示款留。宦海波澜何所系，佛家泡幻拟同浮。先生解缆辞归后，长见轩楹倚渡头。
秋夕
作者：缪愚孙
朝代：清

瑟瑟凉飙动，梧桐月带愁。虫声四壁暮，人影一庭秋。弦管谁家院，琵琶何处舟。深闺当此夕，脉脉望牵牛。
友人过访
作者：缪慧远
朝代：清

茸城愁绝各风烟，倾倒今朝倍黯然。坐上清歌闻《子夜》，人生行乐及丁年。三春会面常多阻，百罚深杯且共传。旧事凄凉言未尽，檐花落久雨纤绵。
忆辽左故人
作者：缪慧远
朝代：清

生归何地更逢君，兰忌当门自昔云。东洛少年无贾谊，制科风汉独刘蕡。蕃厘种徙琼花绝，辽海魂啼杜宇闻。箧里故人封事稿，雨窗检点泪纷纷。
有感二首
作者：缪慧远
朝代：清

湘水桃源欲问津，衣冠处处哭秋旻。宁同白马歼朝士，肯为黄巾赦党人！行泽楚臣应抱石，上书梁狱几全身。惊心南国添缯缴，解网还邀圣主恩。烽烟海内尚兵鏖，奋袖论才得尔曹。紫塞重弹《白翎雀》，金门竞奏《郁轮袍》。苍茫梦里询蕉鹿，浮拍池中把酒螯。长啸独期千古事，咏怀何必《反离骚》。
有感二首·其一
作者：缪慧远
朝代：清

湘水桃源欲问津，衣冠处处哭秋旻。宁同白马歼朝士，肯为黄巾赦党人！行泽楚臣应抱石，上书梁狱几全身。惊心南国添缯缴，解网还邀圣主恩。
有感二首·其二
作者：缪慧远
朝代：清

烽烟海内尚兵鏖，奋袖论才得尔曹。紫塞重弹《白翎雀》，金门竞奏《郁轮袍》。苍茫梦里询蕉鹿，浮拍池中把酒螯。长啸独期千古事，咏怀何必《反离骚》。
雉子斑
作者：缪慧远
朝代：清

雉子斑兮，其羽煌煌。雄雌朝飞，阡陌相将。十步一啄，载飞载藏。谁为祸枢，体负文章。南山媒翳，北山罗张。樊笼既入，形容无光。恭承嘉惠，食以稻粱。尔虽小物，耿介莫当。局促一世，生不如亡。微命既释，感恩未央。迟迟春日，膏泽徜徉。愿同黄雀，衔环君旁。
七月一日偕诸同人游湖赏荷余因舟坏失足什岸，遂不果游，因咏诗以记之
作者：缪执方
朝代：清
体裁：七言律诗

返棹归来意洒然，晨曦初散一溪烟。布帆喜报身无恙，尘劫相逢宿有缘。帘外晓风清径竹，阶前丽日映池莲。闲情自有忘机处，裁剪新诗寄水边。
晚步即景
作者：缪执方
朝代：清
体裁：五言律诗

衙斋临水驿，日日送行舟。不道他乡客，能忘异地愁。征帆千里月，暮霭一天秋。泛泛观鱼者，停桡傍晚楼。
立秋前一日魏公蕴山招游昭阳湖赏荷六首·其一
作者：缪执方
朝代：清
体裁：七言绝句

百里湖光一鉴开，芙蕖望处锦成堆。含情尚忆昭阳日，闲倚东风不忍回。
立秋前一日魏公蕴山招游昭阳湖赏荷六首·其三
作者：缪执方
朝代：清
体裁：七言绝句

戏水游鱼傍绿荷，忽闻人唱采莲歌。几回唤醒鸳鸯梦，又到花前弄碧波。
立秋前一日魏公蕴山招游昭阳湖赏荷六首·其二
作者：缪执方
朝代：清
体裁：七言绝句

太液池边几朵莲，而今散作满湖烟。蓬莱宫阙归何处，独在波心抱月眠。
立秋前一日魏公蕴山招游昭阳湖赏荷六首·其五
作者：缪执方
朝代：清
体裁：七言绝句

前度刘郎阻客舟，今随仙侣步瀛洲。风光六月依然在，毕竟名花待客游。
立秋前一日魏公蕴山招游昭阳湖赏荷六首·其六
作者：缪执方
朝代：清
体裁：七言绝句

兴阑棋罢溯归舟，花色湖光一局收。料得催诗人也到，半帆征雨渡溪头。
立秋前一日魏公蕴山招游昭阳湖赏荷六首·其四
作者：缪执方
朝代：清
体裁：七言绝句

汲水烹茶暑气清，知君雅兴溢方枰。闲敲半局花阴午，几度渔歌稚子声。
春日雨中登平山堂二首·其一
作者：缪执玉
朝代：清
体裁：七言绝句

春光如此过淮东，贤守风流说醉翁。烟雨溟濛堂上下，果然山色有无中。
春日雨中登平山堂二首·其二
作者：缪执玉
朝代：清
体裁：七言绝句

残僧相对话空留，阅尽繁华已白头。自到此山无此客，扁舟风雨一来游。
寿张少泉先生七十即用其自寿原韵
作者：缪抡俊
朝代：清

九老图开画里春，香山原是旧诗人。津途早鉴横流急，尘海谁援大厦沦。文酒元亭识耆宿，衣冠商岭遣遗民。高怀閒与秋云共，百仞龙砂寄此身。记取长庚上界踪，悬弧令节说天中。蒲觞介寿新醅绿，莲幕凝香晚照红。壮绩争誇王镇恶，宦情久淡杜司空。林泉清养知何似，应有蒪鲈味不同。汴梁风物溯从头，衙鼓鼕鼕报晓筹。桃李花曾栽几县，茧丝绩早冠中州。相城去后碑还在，彭泽归来路未修。留得有馀能养寿，衡门寝食自悠悠。珍重还乡廿载过，菟裘小筑意云何。好从清昼消丝竹，别趁花阴补薜萝。无事方知文史味，有情犹作酒诗窠。閒居且拟安仁赋，一任逍遥岁月多。一帆沧海纪归田，啸咏閒寻物外天。工部暮龄号诗史，髯苏寒夜耸吟肩。每偕宾友谈风月，权借文章养岁年。言爱吾庐编旧稿，半为隐吏半神仙。停车问字示周行，七十精神见赵昌。讲学已成南郭梦，披襟且坐北窗凉。十年如驶怀铅椠，半榻重来话梓桑。九九陈留馀寿印，华堂相对意言忘。我亦曾歌归去辞，焚章毁版自相嗤。梁园已灭祢衡刺，甫里来吟鲁望诗。路国耆英推矍铄，关西清白永留遗。退馀更喜偕徐勉，日夕开尊好共持。茫茫时局幻如云，伏莽频年起异军。当道狐狸纷结队，空山鸾鹤早辞群。閒中花木苏春意，天上枌榆护晚曛。会俟八千椿荫满，笑从公乘再浮君。
寿张少泉先生七十即用其自寿原韵·其七
作者：缪抡俊
朝代：清
体裁：七言律诗

我亦曾歌归去辞，焚章毁版自相嗤。梁园已灭祢衡刺，甫里来吟鲁望诗。路国耆英推矍铄，关西清白永留遗。退馀更喜偕徐勉，日夕开尊好共持。
寿张少泉先生七十即用其自寿原韵·其三
作者：缪抡俊
朝代：清
体裁：七言律诗

汴梁风物溯从头，衙鼓鼕鼕报晓筹。桃李花曾栽几县，茧丝绩早冠中州。相城去后碑还在，彭泽归来路未修。留得有馀能养寿，衡门寝食自悠悠。
寿张少泉先生七十即用其自寿原韵·其二
作者：缪抡俊
朝代：清
体裁：七言律诗

记取长庚上界踪，悬弧令节说天中。蒲觞介寿新醅绿，莲幕凝香晚照红。壮绩争誇王镇恶，宦情久淡杜司空。林泉清养知何似，应有蒪鲈味不同。
寿张少泉先生七十即用其自寿原韵·其五
作者：缪抡俊
朝代：清
体裁：七言律诗

一帆沧海纪归田，啸咏閒寻物外天。工部暮龄号诗史，髯苏寒夜耸吟肩。每偕宾友谈风月，权借文章养岁年。言爱吾庐编旧稿，半为隐吏半神仙。
寿张少泉先生七十即用其自寿原韵·其八
作者：缪抡俊
朝代：清
体裁：七言律诗

茫茫时局幻如云，伏莽频年起异军。当道狐狸纷结队，空山鸾鹤早辞群。閒中花木苏春意，天上枌榆护晚曛。会俟八千椿荫满，笑从公乘再浮君。
寿张少泉先生七十即用其自寿原韵·其六
作者：缪抡俊
朝代：清
体裁：七言律诗

停车问字示周行，七十精神见赵昌。讲学已成南郭梦，披襟且坐北窗凉。十年如驶怀铅椠，半榻重来话梓桑。九九陈留馀寿印，华堂相对意言忘。
寿张少泉先生七十即用其自寿原韵·其四
作者：缪抡俊
朝代：清
体裁：七言律诗

珍重还乡廿载过，菟裘小筑意云何。好从清昼消丝竹，别趁花阴补薜萝。无事方知文史味，有情犹作酒诗窠。閒居且拟安仁赋，一任逍遥岁月多。
送春寿张少泉先生七十即用其自寿原韵·其一
作者：缪抡俊
朝代：清
体裁：七言律诗

九老图开画里春，香山原是旧诗人。津途早鉴横流急，尘海谁援大厦沦。文酒元亭识耆宿，衣冠商岭遣遗民。高怀閒与秋云共，百仞龙砂寄此身。
白秋海棠
作者：缪文增
朝代：清
体裁：七言绝句

开遍墙根小苑东，曾传血渍染芳丛。而今也作梅花样，风紧全消泪点红。
雨后偕诸生至秦望山二首·其一
作者：缪文增
朝代：清
体裁：七言绝句

二月春光到处宜，轻风如剪柳如丝。笑他野老行山径，身在画中不自知。
雨后偕诸生至秦望山二首·其二
作者：缪文增
朝代：清
体裁：七言绝句

层层石蹬路欹斜，挈伴闲行兴不赊。忽见炊烟千缕起，万松深处是人家。
季子墓
作者：缪新
朝代：清
体裁：七言律诗

佳城郁郁独长居，采药句吴派自如。烟草难埋君子德，风雷交护圣人书。萧墙饮恨盘鱼祸，泉壤遗杯稻蟹虚。麦秀青青三月暮，寂寥云树忆当初。
春申墓
作者：缪新
朝代：清
体裁：七言律诗

三千食客枉施恩，谁识憸壬是李园。女色荒耽原祸水，士心竞附亦仇根。楚宫久共残阳杳，封地犹偕薄涨存。开辟已通淮北路，顿教猛虎肆鲸吞。
杜康宅
作者：缪新
朝代：清
体裁：七言律诗

古寺荒凉烟雨中，杜康遗宅尚蒙笼。花边恍对飞觞月，水面应多酿酒风。到处可栖成逸趣，此明不减亦奇功。刘伶衡宇闻临近，曲枕千秋臭味同。
寄怀玠堂金表弟即用赠别原韵四首·其一
作者：缪晋
朝代：清
体裁：七言绝句

难兄触暑卸征车，火急携君寄我书。珍重开函惊两绝，编珠缀玉未能如。
寄怀玠堂金表弟即用赠别原韵四首·其三
作者：缪晋
朝代：清
体裁：七言绝句

别君犹记怕登车，离绪临风未忍书。此夜客窗酬夙韵，不知吟兴竟何如。
寄怀玠堂金表弟即用赠别原韵四首·其二
作者：缪晋
朝代：清
体裁：七言绝句

款款深深便面同，一篇三复意沈雄。情多不减司勋杜，瘦我腰围七字中。
寄怀玠堂金表弟即用赠别原韵四首·其四
作者：缪晋
朝代：清
体裁：七言绝句

芝草兰枝气味同，少年才藻倍称雄。士衡应拟夸文赋，何日鞭丝入洛中。
早发龙潭二首·其一
作者：缪晋
朝代：清
体裁：五言律诗

雨夜投村店，瞻星又启行。鸡声催客子，曙色偪行装。露湿秋林暗，风清客面凉。不知江畔客，一苇否曾航。
早发龙潭二首·其二
作者：缪晋
朝代：清
体裁：五言律诗

卓荦开行磴，弯环取道艰。林深团宿雨，雾重隐秋山。惝恍留余梦，苍黄解睡颜。白门瞻在望，遥指秣陵关。
秋柳和孙寄圃同年韵二首·其一
作者：缪晋
朝代：清
体裁：七言律诗

瑟瑟金风拂御沟，两堤柳色已经秋。抱蝉剩叶含嘶瘦，系马残丝入暮愁。疏雨几番增黯淡，斜阳一片仅句留。水遥亭畔徘徊久，物候惊心岂自由。
秋柳和孙寄圃同年韵二首·其二
作者：缪晋
朝代：清
体裁：七言律诗

秋郊展眺暮烟含，张绪心情百不堪。万缕幽思萦冀北，一春旧梦绕江南。月斜楼角犹疑黛，露冷梢头尚带蓝。望眼周遮无尽意，几行疏翠影毵毵。
书杜少陵诗后
作者：缪曰芑
朝代：清

稷契成虚愿，诗篇轶众群。吐辞皆信史，每饭不忘君。汗马怀诸将，龙池望五云。千秋惟白也，可与共论文。
秋柳
作者：缪曰芑
朝代：清

摇落西风里，垂条浪不生。本非攀折候，犹有别离情。凉露成清滴，寒鸦噪晚声。吾生饶短发，愁对淡烟横。
夏日偶成
作者：缪松龄
朝代：清
体裁：七言绝句

薰风昼起飏茶烟，消暑当窗拨倦眠。午院无人槐影合，偶然风蝶下池边。
忆菊
作者：缪松龄
朝代：清
体裁：七言律诗

故园篱菊为谁黄，犹记移来贮草堂。当日销魂连冒雨，于今作冢半凋霜。多情欲比如花瘦，一枕偏教入梦香。寄语主人毋恋恋，来秋依旧伴黎光。
晚步
作者：缪松龄
朝代：清
体裁：七言绝句

层霞生处起寒风，秋早霜迟叶未红。白日晚依深树里，粉墙遥映小桥东。
白莲二首·其一
作者：缪松龄
朝代：清
体裁：七言律诗

瑶池分种雨余天，洗净尘氛赏白莲。解语神凝秋水畔，赠环情动玉壶边。五更残露珠同媚，十里清香月共妍。似妒人间多丽质，独标高格晚风前。
白莲二首·其二
作者：缪松龄
朝代：清
体裁：七言律诗

玉箫声起晚凉天，仙袂翻翻宝界莲。虢国淡描朝镜里，杨妃新浴液池边。遥看几讶烟迷色，细认非关月伴妍。相对素衣如斗艳，自明高洁绮窗前。
秋夜苦雨不寐
作者：缪松龄
朝代：清
体裁：七言绝句

空阶点滴夜潇潇，明日秋园木叶凋。正是无聊灯影暗，更愁风雨伴长宵。
立秋
作者：缪松龄
朝代：清
体裁：七言绝句

客燕呢喃恋故巢，已探秋色在西郊。清晨蝉韵随云逸，昨夜砧声带月敲。
途次书怀四首·其一
作者：缪桓
朝代：清
体裁：七言绝句

离村别业景清闲，活水萦回曲沼间。薪木庭前应护惜，异时重访一房山。
途次书怀四首·其三
作者：缪桓
朝代：清
体裁：七言绝句

岁暮归来雪霁辰，扁舟独客黯伤神。寻思旧雨情相恰，不尽沉吟桃李春。
途次书怀四首·其二
作者：缪桓
朝代：清
体裁：七言绝句

追陪数载与缠绵，无限情怀付旧编。观水观山凭认取，前程迤逦且加鞭。
途次书怀四首·其四
作者：缪桓
朝代：清
体裁：七言绝句

身世由来不系舟，此中自在挽沉流。瞬看再过缘溪路，回首青山是旧游。
早出涌金门至崇文书院
作者：缪梓
朝代：清

出郭凉意动，凄然知已秋。晨光转平楚，湖色上高楼。讲舍钟声近，轻桡镜里游。何当脱尘鞅，挟筴共淹留。
西兴驿
作者：缪梓
朝代：清

千家烟火接城闉，一角邮亭倚水滨。西去入吴东入越，岸旁多半唤船人。朝护储胥夜握刀，无端驿吏送迎劳。祇今环海鲸鲵静，支枕秋听江上涛。
西兴驿·其一
作者：缪梓
朝代：清

千家烟火接城闉，一角邮亭倚水滨。西去入吴东入越，岸旁多半唤船人。
西兴驿·其二
作者：缪梓
朝代：清

朝护储胥夜握刀，无端驿吏送迎劳。祇今环海鲸鲵静，支枕秋听江上涛。
与陈绮岩夜话二首·其一
作者：缪棋
朝代：清
体裁：五言律诗

与尔同清旷，相逢意倍亲。一贫惟类我，万事总输人。才为艰辛老，诗从患难真。挑灯风雨夜，戏语亦伤神。
与陈绮岩夜话二首·其二
作者：缪棋
朝代：清
体裁：五言律诗

忆向三春别，重逢又暮秋。分财曾识管，连袂共依刘。肝胆因予尽，才华信汝忧。相知更相若，天地两黔娄。
夜雨不寐
作者：缪棋
朝代：清
体裁：五言律诗

一夜雨深合，空堂凉气生。离人耿不寐，落叶正多声。潮长波平岸，天空月满城。徘徊无可遣，愁坐数寒更。
新柳
作者：缪椿浦
朝代：清
体裁：七言律诗

媚眼才开鬓未丝，春光将及杏花时。轻烟溪上笼渔舫，细雨楼头飏酒旗。妙舞每怜人太瘦，清歌偏恨月来迟。风流此日思枚叔，得句还吟白傅诗。
桂花
作者：缪椿浦
朝代：清
体裁：七言律诗

一片秋光爽气新，花枝摇曳启灵椿。风前郁郁香初透，月下沈沈味更醇。静坐欲忘衣浸露，闲吟乍觉夜将晨。芰荷久谢惟存叶，黄菊何时漉酒巾。
牡丹
作者：缪椿浦
朝代：清
体裁：七言律诗

魏紫当年信足夸，玉楼春色也繁华。绿云髻鬌双环护，红晕轻盈百宝遮。笑我疏狂抛富贵，凭君豪兴说瑜瑕。明宵莫负酬花约，醉倚东风看月斜。
白燕
作者：缪椿浦
朝代：清
体裁：七言律诗

偶向春江晾雪衣，春风袅袅故飞飞。梦游旧苑繁华净，人在空楼缟素归。玉剪频催云黯淡，金泥轻吐雨霏微。谢家子弟头都白，怅望平芜伴落晖。
村居
作者：缪民垣
朝代：清

岸帻林塘野籁生，鹁鸠声里唤春耕。春申浦上潮初长，季子祠边雨正晴。十亩未成岩壑隐，一溪闲结鹭鸥盟。年来壮志消磨尽，耐可扶犁听晓莺。
自题荷薪图三首·其一
作者：缪汝和
朝代：清
体裁：七言绝句

戴笠依然老布衣，昔年心迹近全非。入山岂竟闲无事，荷蓧归来日影微。
自题荷薪图三首·其三
作者：缪汝和
朝代：清
体裁：七言绝句

远近樵歌唱晚晴，羡他负担一身轻。山童顾我应相笑，此担何人为负行。
自题荷薪图三首·其二
作者：缪汝和
朝代：清
体裁：七言绝句

衰年常抱采薪忧，小憩林间且暂休。怪底近来精力惫，不堪霜雪已盈头。
题云岩弟刘海图
作者：缪汝和
朝代：清
体裁：七言绝句

闻说詹诸是化身，掌中擎出证前因。广寒既已超凡界，何事重来溷俗尘。
中秋后一日天色晴霁对月怀归并寄家澹园弟
作者：缪汝梅
朝代：清
体裁：古风

明月何皎皎，喜见天色晴。此夕是何夕，良辰难合并。客心久若懑，散步花阶茕。悠悠三处心，共此千里明。明月知别苦，流辉分外清。迁延古柳下，四壁秋虫声。
八月望日闱中对月
作者：缪汝梅
朝代：清
体裁：七言律诗

褰帏冰鉴恰当头，钟鼓声中锁院秋。五夜文光横北斗，一时人物聚南州。青云路近梯堪接，丹桂枝高斧正修。自笑此身仙骨少，今宵也作广寒游。
将往建平舟中写怀录赠朱子诚斋并寄澹园弟
作者：缪汝梅
朝代：清
体裁：七言律诗

扬帆南去浪悠悠，满眼风光只益愁。古木经秋摇暮雨，青山凝黛枕寒流。只缘棣萼情难恝，尚拟嘤鸣谊可求。客路家书刚两接，昨宵飞梦到杭州。
村居
作者：缪汝梅
朝代：清
体裁：七言律诗

卜宅江乡绝世华，编茅插竹寄生涯。湾环碧涨门前合，迢递青山郭外遮。一片湿云和雾举，半犁梅雨带烟斜。街头买得河豚好，佐酒欣逢令节佳。
舟中怀弟澹园即录以赠
作者：缪汝梅
朝代：清
体裁：七言律诗

曾托行踪广德州，秋风湖上又归舟。检装正苦囊如洗，借箸犹虞事未周。惜昔韶光难再共，抚今清况竟相侔。一声鸿雁云天远，唤起新愁与旧愁。
再叠前韵二首寄怀经一·其一
作者：缪沅
朝代：清
体裁：七言律诗

清泠池上销魂地，追记前游兴倍加。晓陌笼鞭过竹坞，水天沈醉宿荷花。白沙翠沼村村柳，菱荡蔬塍处处蛙。正是谢公行乐处，吟窝得句手频叉。
再叠前韵二首寄怀经一·其二
作者：缪沅
朝代：清
体裁：七言律诗

封胡遏末人人胜，小宋临风忆未休。下笔怜君如渴骥，营巢笑我作痴鸠。才华冀北宜轩翥，涂辄嵩南久滞留。且喜鲤趋文选熟，侧身怀古思悠悠。
吴山山后观乱石
作者：缪沅
朝代：清

披月访名山，雅具林壑癖。欢携崟崎人，茫鞋穿乱棘。造化苦雕锼，皴疱诡裁织。穿凿已殊轨，卷然罕定式。性坚理以曲，肤皱体难直。厥初谁磨砻，崔嵬巧借力。当时补天余，散令绝壑殖。神瀵流瀁瀁，钟乳悬湜湜。象脰纷可宝，猿尻沓莫识。幻作眠狮形，狰狞险难陟。杂糅如古篆，蝌蚪猵屴崱。蟹眼光磨云，幽洞草生荝。伸爪作之而，权奇杳无极。远坼巨灵蹠，神鳌齿畟畟。赩若胭脂钱，斑缬有万亿。黝如丑妇瘿，见之不再忆。黄若新鹅拳，翡翠穿胸臆。我叹磈磊多，填膺悲莫抑。青精谁作饭，令我好颜色。掷杖归空林，厓柴闻翕息。
夏日诸同人小集晚过龙泉寺南风氏园看古松限韵同赋
作者：缪沅
朝代：清
体裁：古风

中夏苦炎灼，十日九风雨。桑乾高亢地，卑湿过南土。新晴得佳招，到门日未午。南台休沐暇，双藤倚庭宇。口咏青琅玕，手挥白玉麈。韩门旧生徒，灿灿列廊庑。一枝空谷兰，绿香凉肺腑。擘窠瞻宝书，龙凤势轩翥。黎祁与牢丸，珍异誇食谱。从公领清言，妙谛吾有取。罢酒事登陟，曲折过林莽。渟泓镜奁波，娟娟照眉妩。遥山映媌娥，峰峦青可数。苍凉龙泉寺，涓滴鹅玉乳。缁徒三五人，钟鱼间粥鼓。穿云小略彴，一径翠蛟舞。怪松如草书，盘攫躯干古。据地龙衙衙，尻起首频俯。荒落葆性灵，远身脱斤斧。对此谢羁絷，足悟养生主。邻槐堕璎珞，碧棚张小坞。茶瓜复迟留，拳石莽支拄。日暮啸烟归，松花落如雨。
山雨乍霁由桃花涧历天开岩睹禹碑望最高峰慨然有出世之想
作者：缪沅
朝代：清

掬水浣山泥，藤床睡初觉。空山一夜雨，飞爆千峰落。起来天宇清，晓云露斑驳。涧水东西流，喷珠满大壑。宛转如游龙，夭矫不受缚。首尾一鼓荡，鳞爪恣拿攫。森森叠浪岩，皱{夋包}瘦如削。起伏生波澜，圆穹大包络。破碎琼瑶瑛，跳掷狙猱玃。趺坐作水观，清响聆竽籥。喧极静意俱，冥心契寥廓。曳杖行前冈，适与山僧约。将穷最高峰，搜奇出龈腭。径路共猿争，上下似凫跃。厓花罥葛衣，？露湿芒屩。枯藤立伶俜，倦蝶穿略彴。摇摇凤折膝，戢戢牛砺角。攀跻高送眼，崎岖危著脚。山果团青红，酸甜渐可剥。朋牵寄生草，蔓引摄生药。幽岩徒天开，化工巧才凿。阴磴窜鼪鼯，阳窦卷乱箨。石轩久倾颓，空壁就扪摸。禹碑古篆奇，鸾飘还凤泊。如从岣嵝过，探奇自南岳。松风回杖底，人语出林薄。绝顶望茅茨，天风隔蓬弱。梵呗音琅琅，木鱼间金铎。振衣拟往从，十步三四却。开山思法度，团瓢此栖托。我生实钝根，踪迹判尘浊。僧寮一月住，饮啄类孤鹤。何当将家来，凿坏饱葵藿。
山雨乍霁由桃花涧历天开岩睹禹碑望最高峰慨然有出世之想
作者：缪沅
朝代：清
体裁：古风

掬水浣山泥，藤床睡初觉。空山一夜雨，飞爆千峰落。起来天宇清，晓云露斑驳。涧水东西流，喷珠满大壑。宛转如游龙，夭矫不受缚。首尾一鼓荡，鳞爪恣拿攫。森森叠浪岩，皱■瘦如削。起伏生波澜，圆穹大包络。破碎琼瑶瑛，跳掷狙猱玃。趺坐作水观，清响聆竽籥。喧极静意俱，冥心契寥廓。曳杖行前冈，适与山僧约。将穷最高峰，搜奇出龈腭。径路共猿争，上下似凫跃。厓花罥葛衣，𦱌露湿芒屩。枯藤立伶俜，倦蝶穿略彴。摇摇凤折膝，戢戢牛砺角。攀跻高送眼，崎岖危著脚。山果团青红，酸甜渐可剥。朋牵寄生草，蔓引摄生药。幽岩徒天开，化工巧才凿。阴磴窜鼪鼯，阳窦卷乱箨。石轩久倾颓，空壁就扪摸。禹碑古篆奇，鸾飘还凤泊。如从岣嵝过，探奇自南岳。松风回杖底，人语出林薄。绝顶望茅茨，天风隔蓬弱。梵呗音琅琅，木鱼间金铎。振衣拟往从，十步三四却。开山思法度，团瓢此栖托。我生实钝根，踪迹判尘浊。僧寮一月住，饮啄类孤鹤。何当将家来，凿坏饱葵藿。
惠山第二泉试武彝茶歌用商丘先生韵
作者：缪沅
朝代：清

寒泉九曲梦未到，瑞草一束丛生岩。气苍味厚色转朴，雪烦驱滞心为忺。庙山萝芥苦柔媚，配此风格方相兼。闽僧前时裹寄我，日夕蒸焙夸茅檐。行缠南溯不忍弃，驱屐白硾标红签。朅来试茶山水窟，獠奴蒻叶劳包缄。松响飕飗风鼓浪，泉音琤琮水拂帘。云垂绿脚渗遥碧，香浮翠乳凝空岚。泉清石白正映发，夫岂尤物横碱砭。从来万事尚标格，咀啜至味无人探。斯水煮茶合第一，虚评浪语空议谗。是时山空岩骨露，一尘不动含晶盐。余甘漱齿喉吻润，恍在武曲搊吟髯。胸中腥腐涤欲尽，茗柯妙理搜丛谈。
房中诗
作者：缪沅
朝代：清

娇儿衮师绕案长，文如翻水声琅琅。夜堂篝火摊书读，吹落灯花红簌簌。小者玉颊好眉宇，手持梨栗能尔汝。中男依兄坐短檠，《毛诗》新读一半生。山妻椎髻夜操作，手弄诸雏共笑乐。频年踪迹随天涯，赖汝黾勉能持家。不为楚相君勿哂，与君相偕鹿门隐。
构与东坡言芙蓉城事甚悉坡公曰余前诗挂漏甚多醒时追忆其语补之仍用原韵
作者：缪沅
朝代：清

芙蓉花开香青冥，城中环佩声东丁。美人影入琉璃屏，衣衫缥缈光娉婷。红绡万缕花烟青，花枝历碌铺繁星。浪言服食能鍊形，云露千层谁所经。荒唐此地栖真灵，苍虬导入骖云軿。或云主此石曼卿，四天玉映花芳馨。观文几曾归紫廷，恐是浪语朝士听。流传遂曰帝所令，城中设置何轩棂。临霞怅望不可凭，丹楼漠漠风清泠。丹楼失钥夜不扃，瑶英偷入骑鸾翎。丹砂鍊就驱雷霆，欢携子高坐中亭。元猿白鹿可结盟，美人三十欹竛竮。丁公吐语风触铃，延年倒卧醉未醒。梦中絮语方啽咛，床头倒系双玉瓶。百日易过泪欲零，尘埃一堕罡风腥。素骡恍惚嘶空溟，道逢东坡诉飘萍。恨不长年守《黄庭》，下士瑟缩如焦螟。且饮美酒为延龄，莫恨孤凹与绝邢。
次韵和宋牧仲《秋日广陵杂兴八首》·其一
作者：缪沅
朝代：清
体裁：七言绝句

铜斗洸洋唱未休，雨声篷背响飕飗。剧怜听雨孤篷客，冷醉閒吟倚柁楼。
次韵和宋牧仲《秋日广陵杂兴八首》·其七
作者：缪沅
朝代：清
体裁：七言绝句

瓦盆送酒隔篱闻，银蜡裁诗剩五分。吟罢吴枫冷江上，满城落叶正缤纷。
次韵和宋牧仲《秋日广陵杂兴八首》·其三
作者：缪沅
朝代：清
体裁：七言绝句

遥山几点如泼墨，螺髻碧玉交相围。定携蓑笠造绝顶，孤鹤傲岸谁能鞿。
次韵和宋牧仲《秋日广陵杂兴八首》·其二
作者：缪沅
朝代：清
体裁：七言绝句

青霜阵阵糁杨枝，摇落秋心与客宜。不道鬓丝禅榻畔，重赓好句杜分司。
次韵和宋牧仲《秋日广陵杂兴八首》·其五
作者：缪沅
朝代：清
体裁：七言绝句

木瓜霜后碧初匀，满树累累江水滨。小摘青瓷聊位置，湘帘不捲看横陈。
次韵和宋牧仲《秋日广陵杂兴八首》·其八
作者：缪沅
朝代：清
体裁：七言绝句

香凝燕寝意閒閒，公事粗酬尘事删。画手不教寒具涴，溪山雨霁看衡山。
次韵和宋牧仲《秋日广陵杂兴八首》·其六
作者：缪沅
朝代：清
体裁：七言绝句

沧浪亭子堆苍苔，秋花篱落千丛开。埼西草堂昨夜雨，更有何人问菊来。
次韵和宋牧仲《秋日广陵杂兴八首》·其四
作者：缪沅
朝代：清
体裁：七言绝句

江湖载酒忆当年，一叶渔舟舞巨川。曾向邗沟赋秋月，销魂少此一回圆。
次韵和王令诒给谏移居·其一
作者：缪沅
朝代：清

傍檐才妥玉丫叉，叠架图书得几车。亟遣长须新扫径，旋教阿段手栽花。较量酒户寻张老，斟酌诗邻近孟家。问讯一枝安稳未，百年何事不浮查。
次韵和王令诒给谏移居·其二
作者：缪沅
朝代：清

纱巾欹落夜堂边，自在能参法喜禅。熟睡乍回翻有味，生衣初试亦堪怜。惊栖三面巢枝鹊，长啸一声高柳蝉。竹坞斗茶人散尽，博山香炉半垆烟。
游万泉寺
作者：缪沅
朝代：清

果下じ？晓来猛，导我看山趣独领。东坡自是飞仙人，？云已过招提境。支筇殿角神倍王，握手山房冠不整。高低禾陇闻稻香，曲折水田送秋影。老柳衰荷水面亭，大瓢小杓松间瘿。披榛辟莽寻万泉，山路崎岖乐清迥。既无尘土三丈扑，况有水云一千顷。高人讵肯受羁絷，野鹤尤能伸脰颈。就中何可少禅悦，此地端须摇舴艋。藕香一瓣心骨清，味似醍醐风趣永。已见泉流白石根，还看月出孤松顶。升高望远腰脚健，朵朵芙蓉临倒景。香林解带复句留，随意村醪杂山䴵。辋川后约和裴王，窥园不待莺三请。
游万泉寺
作者：缪沅
朝代：清
体裁：古风

果下䟃𧽼晓来猛，导我看山趣独领。西陂自是飞仙人，籋云已过招提境。支筇殿角神倍王，握手山房冠不整。高低坡陇闻稻香，曲折林峦送秋影。老柳衰荷水面亭，大瓢小杓松间瘿。披榛斸莽寻万泉，山路崎岖乐清迥。已无尘土三丈扑，况有水云一千顷。高人从不受羁絷，野鹤尤能伸脰颈。就中何可少禅悦，此地端宜摇舴艋。藕香一瓣心骨清，味似醍醐风韵永。已见泉流白石根，还看月出孤松顶。升高望远腰脚健，朵朵芙蓉临倒景。香林解带复勾留，随意村醪杂山饼。辋川后约和裴王，窥园不待莺三请。
熊务先自滇中来相聚东湖今归涿鹿赋此奉赠兼怀六观章之两前辈
作者：缪沅
朝代：清

碧山学士久焚鱼，爱子声华冰玉如。章贡烟波迟笠屐，点苍云气接衣裾。空江落木将回棹，白发青镫正倚闾。高适陈登风谊古，沙头执手野踟蹰。
王孝子诗
作者：缪沅
朝代：清
体裁：古风

丁徭日繁重，闾户多逃亡。文安王氏子，飘泊辞故乡。弃我旧井灶，舍我旧耕桑。甘心杂匹耦，各自东西翔。故乡不能归，涕泣泪如雨。一灯何荧荧，健妇耆门户。生儿在襁褓，日夜尚须乳。儿生未十期，儿志如成人。上堂见阿母，儿有平生亲。儿生不如父，儿不如鲜民。阿母为儿言，汝父久埃尘。上天与入地，欲见愁无因。孝子闻母言，含泪声酸辛。团圞复团圞，为儿授家室。登堂见花烛，吞声哭不得。儿生未识爷，何以安枕席。誓辞连理枝，永远事行役。再拜阿母旁，泣血涴颜色。出门何所之，惘惘别里门。长号感行路，天地为之昏。日则望云驰，夜则戴星奔。飞篷罥天末，何处寻本根。行行大壑旁，僵卧荒祠外。精诚动木石，魂魄交冥昧。开门撮老叟，梦中与神会。午食见指南，莎羹未粗粝。当归乃隐语，不闻附子脍。迤逦入东南，山泽形神枯。黄沙蚀颜面，疮痍生肌肤。果然带山下，梦觉逢精庐。佛香飘院落，有客苍髯须。询知旧乡里，惊喜立坐隅。寻声犹识得，精神相感孚。父子抱持哭，泪落千僧徒。殷勤劝还乡，缁林戒行李。入门见老妻，毁颜已暮齿。新妇洁盘餐，为翁具甘旨。至行格天地，和气浃乡里。高曾遗矩矱，子孙遍朱紫。至今道旁人，齐歌王孝子。
王孝子诗
作者：缪沅
朝代：清

丁徭日繁重，闾户多逃亡。文安王氏子，飘泊辞故乡。弃我旧井灶，舍我旧耕桑。甘心杂匹耦，各自东西翔。故乡不能归，涕泣泪如雨。一灯何荧荧，健妇耆门户。生儿在襁褓，日夜尚须乳。儿生未十期，儿志如成人。上堂见阿母，儿有平生亲。儿生不如父，儿不如鲜民。阿母为儿言，汝父久埃尘。上天与入地，欲见愁无因。孝子闻母言，含泪声酸辛。团圞复团圞，为儿授家室。登堂见花烛，吞声哭不得。儿生未识爷，何以安枕席。誓辞连理枝，永远事行役。再拜阿母旁，泣血涴颜色。出门何所之？惘惘别里门。长号感行路，天地为之昏。日则望云驰，夜则戴星奔。飞篷罥天末，何处寻本根。行行大壑旁，僵卧荒祠外。精诚动木石，魂魄交冥昧。开门撮老叟，梦中与神会。午食见指南，莎羹未粗粝。当归乃隐语，不闻附子脍。迤逦入东南，山泽形神枯。黄沙蚀颜面，疮痍生肌肤。果然带山下，梦觉逢精庐。佛香飘院落，有客苍髯须。询知旧乡里，惊喜立坐隅。寻声犹识得，精神相感孚。父子抱持哭，泪落千僧徒。殷勤劝还乡，缁林戒行李。入门见老妻，毁颜已暮齿。新妇洁盘餐，为翁具甘旨。至行格天地，和气浃乡里。高曾遗矩矱，子孙遍朱紫。至今道旁人，齐歌王孝子。
秋日共诸同人过圣安崇效二寺·其一
作者：缪沅
朝代：清
体裁：七言绝句

停云回忆殿西头，种树参天翠色幽。五十年来一弹指，松风解带复勾留。
秋日共诸同人过圣安崇效二寺·其三
作者：缪沅
朝代：清
体裁：七言绝句

湖烟柳翠杳难寻，转入前山路转深。小队初过挑菜圃，缁徒迎出枣花林。
秋日共诸同人过圣安崇效二寺·其二
作者：缪沅
朝代：清
体裁：七言绝句

茶瓜镇日挹清芬，槐老楸荒又夕曛。灵鹫飞来何处所，栴檀香已离知闻。
秋日共诸同人过圣安崇效二寺·其四
作者：缪沅
朝代：清
体裁：七言绝句

读画看碑归去迟，冷云残照有前期。上都韵事先传播，争拓山公五字诗。
袁术
作者：缪沅
朝代：清

公路浦前白日昏，千重骇浪犹腾奔。袁曹昔时争战地，秋原尚作黄云屯。兄弟阋墙事堪叹，术也仇绍翻结瓒。谬算适足羞先公，强云图谶天所赞。里谣谁记当涂高，僣号不闻阎象谏。符命之说诚荒唐，当车有臂疑螳螂。江淮冻饥士卒死，宫中日夜为荒亡。蛾眉皓齿竞害宠，冯家小女悲悬梁。灊山之败所自致，江亭奔窜如亡羊。堆床十斛仅麦屑，一勺入口无蜜浆。当时割据意何取，离离满目悲禾黍。我来袁浦为吊古，老龙昼眠蛟夜舞，鲸波蚀尽战场土。
访汪钝翁先生故居
作者：缪沅
朝代：清

山光塔影尚嶙峋，遗筑丘南野水滨。草没垣衣何限感，乞花场上吊诗人。
谢敷宅
作者：缪沅
朝代：清

遥天笙鹤万峰青，石厂周遭雾雨溟。今日吴中高士少，不愁月犯少微星。
送顾嗣宗返吴门次留别韵
作者：缪沅
朝代：清

韩孟云龙日夕依，故山猿鹤久相违。人如诸葛真名士，品是江东大布衣。吴地烟岚应入梦，楚天鸥鹭渐忘机。步兵日有莼鲈思，隐语当归且缓归。
重过封氏园饮矮松下偕查夏重钱絅庵顾侠君作
作者：缪沅
朝代：清

婆娑偃盖一抔前，阅尽沧桑五百年。谡谡涛声凉欲雨，茸茸针刺密无天。金仙换劫长如此，铜狄看人亦可怜。贞白先生竟归去，得间长挂杖头钱。
长安午日诸同人集用宋牧仲村居即事雪桥吊郢子二诗韵·其一
作者：缪沅
朝代：清
体裁：七言律诗

午檐晴霁散风鸦，节近天中景物加。半盏香醪沉艾叶，一株高柳当榴花。软尘怕逐天街马，幽梦时听水阁蛙。此际西陂无那好，只思踏浪舞鱼叉。
长安午日诸同人集用宋牧仲村居即事雪桥吊郢子二诗韵·其二
作者：缪沅
朝代：清
体裁：七言律诗

乐春园后景清幽，岩畔孙登啸不休。小圃偶寻风蛱蝶，空庭閒听雨班鸠。龙鳞肯向松閒老，鸿爪曾看雪上留。问讯前时乌獬廌，青沙白水意悠悠。
鲍山
作者：缪沅
朝代：清

鲍山山色如眉绿，螺黛挽烟青簇簇。洞中闻有丫髻童，手把铜盂挹银瀑。金仙真诰落荒厓，猛虎道旁时慑伏。五色肉芝供客啖，驻景无劳更辟谷。朅来山下悄无人，间凭一杖桃枝竹。不逢羽客佩方符，但见归农驾短犊。山中居人留我住，地垆火暖新篘熟。我懒寻仙思采隐，径来就汝山斋宿。
和沈虹树韵
作者：缪治
朝代：清
体裁：五言律诗

淀山湖最好，缥缈水边亭。修竹藏深坞，红蕖露远汀。波开平野阔，云补断山青。此际炎氛隔，悠然尘虑醒。
春燕
作者：缪治
朝代：清
体裁：七言律诗

乌衣公子说司分，芹润泥融正忆君。故垒有情迟柳絮，晴窗无影掠春云。花开陌上帘空卷，风暖闺中草自薰。自向郁金堂上去，双栖双语藉殷勤。
江城怀古
作者：缪治
朝代：清
体裁：七言律诗

城阙芙蓉入望遥，江流依旧事尘销。弩台夜雨迷金簇，石筏秋风激怒潮。荷锸有人留废宅，采香无径趁归樵。芒鞋踏遍春申路，闲取军持柱杖挑。
炎天偶咏
作者：缪治
朝代：清
体裁：五言律诗

炎风吹不到，草阁倚江干。入夜鱼龙静，先秋云雾寒。江声清枕簟，星气隔林峦。何处闻渔唱，轻舟系远滩。
舟泊金山
作者：缪治
朝代：清
体裁：七言律诗

层翠千盘峙绛霄，法云低拥激寒潮。鲸音晓落金山寺，鹢首横翘玉带桥。欲泛空明游汗漫，肯随龙象寄逍遥。长风有愿酬宗悫，楼橹临江气益骄。
蜡梅
作者：缪治
朝代：清
体裁：七言律诗

一树梅葩拆露房，清霜彻晓月昏黄。枝头春意疑封蜡，花里冰心已逗香。檀晕似凝银烛泪，粉痕不改汉宫妆。岁寒自是留真色，独向三冬殿众芳。
重九漫吟
作者：缪治
朝代：清
体裁：七言律诗

老去追欢客里过，菊樽萸酒异乡多。鲁王宫殿余衰草，贾傅文章叹逝波。举目江山伤旧侣，惊心风雨抱沉疴。朅来又到重阳节，酒近颓颜最易酡。
华港
作者：缪济
朝代：清
体裁：七言律诗

千红万紫趁风斜，谁道生涯寄海涯。南陌雕鞍移画锦，西湖渔艇漾朝霞。当年零落随蓬梗，此日婵娟笑若耶。分付王孙休浪折，使君早晚降仙槎。
旅况
作者：缪济
朝代：清
体裁：五言律诗

云色迷山色，滩声杂雨声。他乡多胜境，独客触离情。路远书难到，囊空众尽轻。凭栏遥望处，乱石自纵横。
柳堤
作者：缪济
朝代：清
体裁：七言律诗

吊古伤今复怨离，几株疏柳挂长堤。五更残月流莺语，十里寒烟客马嘶。无复锦帆归故国，空垂玉箸忆深闺。由来此处销魂地，一度经过一惨凄。
水村
作者：缪济
朝代：清
体裁：七言律诗

群鸥飞处淡烟痕，曲曲清流抱水村。半壁芦花闲钓槛，初更渔火映柴门。芳溪会入诗人棹，晚唱频惊客梦魂。忆昔扁舟访云水，几回潦倒醉清樽。
偶成
作者：缪灏
朝代：清
体裁：七言律诗

天涯飘泊意何穷，独立萧斋对晚风。壮志易消憔悴后，功名难慰寂寥中。月明秋圃欹红袖，露滴寒塘瘦碧筒。欲遣愁怀看落雁，潇湘声断又谁同。
写怀
作者：缪灏
朝代：清
体裁：七言律诗

生小庭闱掌上珍，谁令鞍马试风尘。寒窗月落啼乌夜，孤馆灯青梦蝶身。弹铗侯门谁市义，乞光贫女愧无邻。那堪多病重回首，别却家乡又一春。
惊蛰后京都大雪
作者：缪灏
朝代：清
体裁：七言律诗

春城二月雪漫漫，蛰户将开尚觉寒。掩径不容芳草碧，堆枝空学落花残。青旗酒暖尊常满，紫陌人游兴未阑。玉宇琼楼何处是，繁华自昔数长安。
瀛署偶成
作者：缪灏
朝代：清
体裁：七言绝句

风风雨雨乍凉天，浪迹他乡未判年。最是五更敲梦断，夜寒衾冷欲装绵。
南巡恭纪·其一
作者：缪炳泰
朝代：清
体裁：五言律诗

礼乐遵虞典，山川奠禺功。六巡符祖德，万化叶天工。署郡恢无外，耕田贶屡丰。东南齐望幸，恺泽遍春融。
南巡恭纪·其七
作者：缪炳泰
朝代：清
体裁：五言律诗

蔀屋皇仁浃，园扉瑞霭凝。罪因疑予赦，法以劝为惩。鸟语传金钥，鸡竿系翠绳。履闻宽大诏，感泣遍黎蒸。
南巡恭纪·其三
作者：缪炳泰
朝代：清
体裁：五言律诗

凤舸排如屋，龙驹驰若云。毗陵初日上，锡麓夜钟闻。万顷桑麻映，千村菽麦分。不辞宵旰虑，民事及时勤。
南巡恭纪·其二
作者：缪炳泰
朝代：清
体裁：五言律诗

百灵咸效绩，波静胜铺银。楼阁千重倚，金焦两点匀。民风随处乐，花事过江春。北固推雄镇，琳宫御墨新。
南巡恭纪·其五
作者：缪炳泰
朝代：清
体裁：五言律诗

地利关宸算，湖山驻马看。具区惟震泽，胜境说临安。景入三春媚，声传万姓欢。涌金门外路，扶杖听鸣銮。
南巡恭纪·其八
作者：缪炳泰
朝代：清
体裁：五言律诗

签名行在近，课绩重东南。计吏廉惟六，抡才俊有三。秩迁方自励，瑕弃办同甘。更得从收录，深仁比海涵。
南巡恭纪·其六
作者：缪炳泰
朝代：清
体裁：五言律诗

浙西滨大海，波浪誓掀天。久藉柴为障，今看石永坚。一劳成永逸，民力仰官钱。百万工程巨，俱凭睿虑全。
南巡恭纪·其四
作者：缪炳泰
朝代：清
体裁：五言律诗

恤民周且挚，土木不重烦。虎阜因初地，狮林问古园。近天沾露渥，就日煦春温。江国称同庆，家家拜圣恩。
不眠
作者：缪烜
朝代：清

朔饥欲死羡侏儒，生未逢辰笑丈夫。夜半不眠时露立，恒星灼灼艳如珠。
偶占
作者：缪烜
朝代：清

拣金当披沙，采兰当披榛。我来沙榛区，拣采良艰辛。其如鉴赏者，犹豫狐疑频。金仍委之涧，兰仍杂之薪。不伤金兰屈，转幸沙榛伸。因悟世间事，无为认太真。
偶咏
作者：缪烜
朝代：清

春风本无心，开花任红白。红白不坚贞，风飘委阡陌。倩树护花幡，谋设当风帟。灼灼矜春光，幡帟倏然摘。风自行其常，花遂失其魄。人皆怨风狂，我不为花惜。凡物贵自强，凭依究何益。如以言之非，试与观松柏。
偶感
作者：缪烜
朝代：清

南山有松柏，茑萝附其根。植体虽不同，相依朝与昏。缠干复牵枝，保此真质存。美哉伯夷传，所喻乃名言。苍蝇集骥尾，万里得腾奔。颜贤失孔圣，胡能到今尊。士贵识所托，终始无翩翻。
六言二首
作者：缪烜
朝代：清

充义必求至极，泯情先绝二三。于陵不如蚯蚓，柳下未若鲁男。两两三三断续，树果田瓜自落。今日假书游目，明日还书空腹。
六言二首·其一
作者：缪烜
朝代：清

充义必求至极，泯情先绝二三。于陵不如蚯蚓，柳下未若鲁男。
六言二首·其二
作者：缪烜
朝代：清

两两三三断续，树果田瓜自落。今日假书游目，明日还书空腹。
冬日郊行见野菊独茂
作者：缪烜
朝代：清

众芳皆摧隤，篱落忽相见。无力仗东风，幽然舒冷艳。
出门口占
作者：缪烜
朝代：清

书剑无成学两违，论交偏自慎脂韦。饥蚕乙乙待人饲，野鹤丁丁何处飞。的皪冰心原是净，伶俜诗骨不能肥。蹇驴驮我出门去，太息荆州已掩帏。
初夏早行
作者：缪烜
朝代：清

晓上征骖月半斜，居人未起露沈沙。雨鸠南北隐相唤，浓绿香来清胜花。
即事口占
作者：缪烜
朝代：清

强将浊酒涤烦襟，聚散无端慨盍簪。独立斜阳情一往，满庭飞絮又春深。
及门孔义韩问橘过淮而变枳，未识枳返淮而仍橘否喜其心思灵活，书此广之
作者：缪烜
朝代：清

橘过淮变枳，土易性随失。未闻枳返淮，可以复成橘。偶缘子质疑，恍起予载笔。宁惟物乖常，而人亦莫必。秦桧伯夷颂，居然伊周匹。钤山堂十年，冰雪志士律。一朝利禄萦，顿改庐中质。所以圣贤尊，终始守贞一。
友人下第客中，邀为长夜之饮，即席口号慰之
作者：缪烜
朝代：清

邀君欢，劝君酒，南山月上大如斗。座中谁者苦思家，举杯忘在天之涯。傥来富贵恨不早，提壶且乐风光好。多疑黄河之水天上来漫漫，饮如渴骥奔驰千里临急湍。君醉歌，我醉舞。醉歌金石裂，醉舞鸾鹄举。鸾鹄一举千万里，蠢蠢浮浮尽眼底。劝君酒，邀君欢，东方日出圆如盘。
叔孙通
作者：缪烜
朝代：清

江山甫定争群雄，酒酣拔剑日论功。若曹非礼不能束，乃公谩骂真瞢瞢。试为绵蕞习其易，肃敬先徵长乐宫。今日方知天子贵，叔孙无愧名曰通。
吕不韦
作者：缪烜
朝代：清

钓奇贾嬴氏，吕贾贾绝奇。尚父尊无上，妖姬乐不疲。祸缘私假宦，死乃迫真儿。依样楚黄歇，嗟哉尽室夷。
咏折枝海棠
作者：缪烜
朝代：清

春风著意匀脂粉，绰约真如处女时。最好胆瓶斜卧处，一枝没骨写徐熙。
咏晋邓攸
作者：缪烜
朝代：清
体裁：古风

携侄弃儿行，此心对天地。追及树系之，义至仁不至。天道岂无知，买妾遭亲谊。伤哉所弃儿，懊哉遂斩嗣。
咏晋邓攸
作者：缪烜
朝代：清

携侄弃儿行，此心对天地。追及树繫之，义至仁不至。天道岂无知，买妾遭亲谊。伤哉所弃儿，懊哉遂斩嗣。
哺饥坡
作者：缪烜
朝代：清

昨由灵石谒淮阴，等是酬恩国士心。闻说哺饥当此坡，翳桑日卓影沈沈。
塞上即目俚言十首
作者：缪烜
朝代：清

江南杨柳枝，二月枝堪折。塞北谷雨过，春光才漏泄。杏花开春深，云艳若霞锦。我来已飘零，此间推上品。杏花枝接榆，花簇如郁李。佳名榆叶梅，簪满村中姊。地寒无牡丹，芍药称奇绝。有花亦无香，开俟天中节。玫瑰少色香，岩畔眼亦青。珠累子殷红，云是油瓶瓶。青青抽麦苗，短短疑田草。问之肩舆人，夏至割还早。鸡犬楼窑顶，老小居窑腹。煤气？窑中，长年炕火燠。油麦与盐荠，富室供匕箸。六月菜园开，相邀踏青去。砂碛满羔羊，牧之货作息。盛夏亦披裘，妇女不纺织。士而逐什一，试也竞词呈。贸易非游学，争归归化城。
塞上即目俚言十首·其一
作者：缪烜
朝代：清

江南杨柳枝，二月枝堪折。塞北谷雨过，春光才漏泄。
塞上即目俚言十首·其七
作者：缪烜
朝代：清

鸡犬楼窑顶，老小居窑腹。煤气？窑中，长年炕火燠。
塞上即目俚言十首·其七
作者：缪烜
朝代：清
体裁：五言绝句

鸡犬楼窑顶，老小居窑腹。煤气𤌏窑中，长年炕火燠。
塞上即目俚言十首·其三
作者：缪烜
朝代：清

杏花枝接榆，花簇如郁李。佳名榆叶梅，簪满村中姊。
塞上即目俚言十首·其九
作者：缪烜
朝代：清

砂碛满羔羊，牧之货作息。盛夏亦披裘，妇女不纺织。
塞上即目俚言十首·其二
作者：缪烜
朝代：清

杏花开春深，云艳若霞锦。我来已飘零，此间推上品。
塞上即目俚言十首·其五
作者：缪烜
朝代：清

玫瑰少色香，岩畔眼亦青。珠累子殷红，云是油瓶瓶。
塞上即目俚言十首·其八
作者：缪烜
朝代：清

油麦与盐荠，富室供匕箸。六月菜园开，相邀踏青去。
塞上即目俚言十首·其六
作者：缪烜
朝代：清

青青抽麦苗，短短疑田草。问之肩舆人，夏至割还早。
塞上即目俚言十首·其十
作者：缪烜
朝代：清

士而逐什一，试也竞词呈。贸易非游学，争归归化城。
塞上即目俚言十首·其四
作者：缪烜
朝代：清

地寒无牡丹，芍药称奇绝。有花亦无香，开俟天中节。
夜读
作者：缪烜
朝代：清

铩羽归来叹索居，侯门寄食漫踟躇。笑他浊酒瓶长罄，雨冷灯微读汉书。
寒意
作者：缪烜
朝代：清

庭菊初齐瓣，山枫正媚枝。晓衾寒欲动，独客最先知。
平定州道中
作者：缪烜
朝代：清

十年寒偏烈，天空落木前。乱山晴插雪，小店野含烟。丹杮沿村卖，黄梁比户研。江南春信早，约到岭梅边。
忽作
作者：缪烜
朝代：清

忽作非非想，无聊解一时。世情竟若是，天道岂如斯。或者三杯酒，因之几句诗。闭门还闭口，客里自扶持。
忽有所感
作者：缪烜
朝代：清

寒梅小别隔重雪，花事愔愔过几分。判得雨声闻昨夜，饱看山色到斜曛。春江旧梦潮痕暖，芳草閒愁客思纷。毕竟东风能烂漫，行歌陌上见红裙。
思归
作者：缪烜
朝代：清

隋珠和璞嗟无识，鸡肋蝇头笑不恒。枉负春秋饶胜日，最难风雨饯良朋。故园松菊怀元亮，乡味莼鲈羡季鹰。得计买山甘小隐，如城书拥酒如渑。
悼流民
作者：缪烜
朝代：清

河南癸酉罹天殃，早魃为虐农事伤。树皮剥尽草根绝，民生无计多流亡。偏遭河北纷寇贼，烽火薰天涂路塞。十室九室断爨烟，扶携何处堪求食。陌上流民接踵来，肌肤枯槁筋骸摧。陌下饥民尸枕籍，兽蹄鸟迹处尘埃。陌上回头见陌下，半晌吞声泪频洒。玉石至此诚无分，翻悔离家死横野。兹闻圣主布深仁，发帑给粟振尔民。可怜仁人谷，难入死者腹。可怜仁人恩，难返死者魂。噫嘻乎悲哉！生民不幸值此荒。我行见之恻衷肠，愿天早以甘霖降。
折柳二首
作者：缪烜
朝代：清

旗亭驿馆遍毵毵，攀折无端一再三。送者自归行者去，人原如此物何堪。欲寄相思折柳枝，柳枝果否繫相思。人间本自轻离别，翻使柳枝重别离。
折柳二首·其一
作者：缪烜
朝代：清

旗亭驿馆遍毵毵，攀折无端一再三。送者自归行者去，人原如此物何堪。
折柳二首·其二
作者：缪烜
朝代：清
体裁：七言绝句

欲寄相思折柳枝，柳枝果否系相思。人间本自轻离别，翻使柳枝重别离。
折柳二首·其二
作者：缪烜
朝代：清

欲寄相思折柳枝，柳枝果否繫相思。人间本自轻离别，翻使柳枝重别离。
挽宣化李烈女
作者：缪烜
朝代：清

宣城有女堪励俗，生长闺中严自束。针线惟勤继晷灯，陌阡不涉寻春足。守贞待字怜里争，交口相称遍亲属。前村鼓乐庆秋登，父母偕行俾处独。习惯徒知往赛神，疏防倏已来戎伏。空庭长日阒无人，啖者视为几上肉。乘卢淩弱横相干，兽心乃在常佣仆。仓猝奚奔号莫应，此身可死不可辱。恨漫碧落气烛虹，爪裂奸容奸手毒。石点纷纷星雨飞，血洒桃花躯洁玉。身躯玉洁志冰清，二九春光逝水轻，纲常巾帼千秋名。
接次儿所寄家信，喜而勉之
作者：缪烜
朝代：清

大儿复出门，愁乏书家信。家信忽然来，开缄就灯烬。认是次儿笔，文理颇明顺。先言母氏安，次述年荒馑。幸不大摧残，族党皆无衅。大姐嫁邻县，其夫旅归榇。恐伤老父心，宛转设疑阵。小弟少培植，亦肯自精进。府县今其试，得覆名尚隽。已缘家道艰，往教受人聘。童蒙十二三，功课勤而慎。缕缕悉成行，固封还密印。因欢付小诗，人生当自振。勉哉毋懈怠，以作千里骏。
放歌
作者：缪烜
朝代：清

丈夫未遇虎如狗，南北东西牛马走。沈枯一室若逃禅，游戏百函聊糊口。虽知混迹在泥涂，不敢随风等杞柳。閒心漾漾出岫云，浩气英英互星斗。自食其力同工商，屋漏不愧古人友。怜他蠢蠢与浮浮，不识天高并地厚。呼马呼牛皆应之，丈夫未遇虎如狗。
散步
作者：缪烜
朝代：清

清明来客邸，云物犹凄凄。散步向南郊，雨晴途半泥。累累高下冢，不扫纷牧羝。岂无一主者，太息风俗迷。官堤曲北转，官杨皆生稊。河水流洋洋，漕艘雁字齐。浮家反知节，沽酒且杀鸡。过渡少村落，接湖多荒畦。桃花何处寻，得句无门题。
新正初四喜见新月
作者：缪烜
朝代：清

新月西南挂一钩，饮馀当户喜抬头。莫言宝鉴初探匣，已见清光遍九州。
无花
作者：缪烜
朝代：清

客里无花不算春，无花也自醒迷因。惜他风雨勤调护，看到飘零更损神。
春寒独酌喜友过访
作者：缪烜
朝代：清

怨春红艳冷，细雨湿流光。嫩蝶牵愁梦，娇莺懒整簧。鸭炉偎宿火，梅帐恋馀香。且莫登楼望，相逢各尽觞。
春尽日二首
作者：缪烜
朝代：清

客里无端又一春，落红庭院草成茵。年来闭户凭春去，春去留连怕损神。才见春来春可怜，可怜又展送春笺。含毫别有閒枨触，不惜青春惜少年。
春尽日二首·其一
作者：缪烜
朝代：清

客里无端又一春，落红庭院草成茵。年来闭户凭春去，春去留连怕损神。
春尽日二首·其二
作者：缪烜
朝代：清

才见春来春可怜，可怜又展送春笺。含毫别有閒枨触，不惜青春惜少年。
春日至泰山观水磨即事口占
作者：缪烜
朝代：清

花明柳暗别成村，谁逞机心截水根。溟海飞涛浮日月，殷雷挟雨破朝昏。山誇幽折窝藏壁，客怪衣冠犬吠门。信步不寻来去迹，指迷犹见古风存。
有去志
作者：缪烜
朝代：清

人生求适意，不若居家庭。家庭难久居，驱车更扬舲。经途有夷险，涉水分渭泾。而况人心杂，不同如面形。道乖遭眼白，气合亦眼青。喜不伴君王，君王恐逆鳞。远兹势利场，势利多膻腥。坚贞秉吾素，淡泊自芳馨。避色复避言，遐哉穷入溟。
有感
作者：缪烜
朝代：清

杨柳垂丝草展茵，羊昙西醉过州堙。低徊许子凄凉句，侬与将军是故人。
水中丞偶插草花数枝，起身时犹未残落，惜而瘗之戏系以诗
作者：缪烜
朝代：清

我本三生杜牧之，寻芳无处慰遐思。折将野卉酬春眼，分得新愁伴酒卮。未免有情同此席，若为继见待何时。墙阴土净堪藏艳，寄语花神好护持。
淮阴钓台
作者：缪烜
朝代：清

把竿本属英雄事，不见兴周八百年。屡过淮阴重回首，封齐毕竟逊前贤。
清宵
作者：缪烜
朝代：清

谁家急砧杵，吹堕空阶前。征雁又南飞，秋人凉未眠。
漫兴
作者：缪烜
朝代：清

不羡荣通不丑穷，抱书握笔倏成翁。石渠天禄无缘到，杜库曹仓有路攻。辛苦也知嘲画虎，寂寥未敢鄙雕虫。两年此地寻佳句，时节萧条景物空。
灯下读武安君传
作者：缪烜
朝代：清

白起小竖子，为秦开封疆。可怜三晋卒，如虎驱群羊。八十九万命，累累魂归乡。彝陵至武陵，楚尸莫殚详。一剑赐杜邮，人胡为之伤。若使再将军，天下罹其殃。不必应侯忌，神鬼咻昭王。展卷恍血腥，阴风蔽烛光。
牡丹
作者：缪烜
朝代：清

国色天香春满亭，清平三调谱宫伶。近来词赋无人识，莫便疏狂学酒星。
留别学生孔义韩即送北上八首
作者：缪烜
朝代：清

柳花化为萍，到处相依结。簇簇水之涯，有时亦荐实。风来倏尔吹，东西各踪迹。所以旅游人，缅兹三叹息。浮云真我定，明晦态常閒。日月隔虽远，河山俯视间。未为雨润物，不作霞弄颜。荡荡复悠悠，飞同倦鸟还。昆山有良玉，他山有矿石。以攻年复年，过者视默默。奚至贾不售，所虞瑕未洁。琢之又磨之，连城价无匹。揽衣陟高山，不上还即下。中道无客足，眷言古学者。雪窗萤案閒，一晌酿藏写。漫诩春华浓，春华不我假。京华流品杂，结交须老苍。既得良友师，函席此徜徉。多闻且多见，勿正亦勿忘。门外车辙深，无殊居僻乡。十年相聚处，游历况与俱。善子久而敬，怜予德不孤。归途快佳日，免世笑非夫。家食傥卜吉，一编友古儒。聚首未有时，悬悬思两地。江南岁月深，冀北风霜厉。天雁与河鱼，音书各为寄。有讯及陈人，为言同老骥。古语得才难，违经而往教。所期女器华，不病舍田耗。努力策高足，行远自迩到。秋来丹桂芳，盼折一枝报。
留别学生孔义韩即送北上八首·其一
作者：缪烜
朝代：清

柳花化为萍，到处相依结。簇簇水之涯，有时亦荐实。风来倏尔吹，东西各踪迹。所以旅游人，缅兹三叹息。
留别学生孔义韩即送北上八首·其七
作者：缪烜
朝代：清

聚首未有时，悬悬思两地。江南岁月深，冀北风霜厉。天雁与河鱼，音书各为寄。有讯及陈人，为言同老骥。
留别学生孔义韩即送北上八首·其三
作者：缪烜
朝代：清

昆山有良玉，他山有矿石。以攻年复年，过者视默默。奚至贾不售，所虞瑕未洁。琢之又磨之，连城价无匹。
留别学生孔义韩即送北上八首·其二
作者：缪烜
朝代：清

浮云真我定，明晦态常閒。日月隔虽远，河山俯视间。未为雨润物，不作霞弄颜。荡荡复悠悠，飞同倦鸟还。
留别学生孔义韩即送北上八首·其五
作者：缪烜
朝代：清

京华流品杂，结交须老苍。既得良友师，函席此徜徉。多闻且多见，勿正亦勿忘。门外车辙深，无殊居僻乡。
留别学生孔义韩即送北上八首·其八
作者：缪烜
朝代：清

古语得才难，违经而往教。所期女器华，不病舍田耗。努力策高足，行远自迩到。秋来丹桂芳，盼折一枝报。
留别学生孔义韩即送北上八首·其六
作者：缪烜
朝代：清

十年相聚处，游历况与俱。善子久而敬，怜予德不孤。归途快佳日，免世笑非夫。家食傥卜吉，一编友古儒。
留别学生孔义韩即送北上八首·其四
作者：缪烜
朝代：清

揽衣陟高山，不上还即下。中道无客足，眷言古学者。雪窗萤案閒，一晌酿藏写。漫诩春华浓，春华不我假。
病中率吟二首
作者：缪烜
朝代：清

从无得意遑知失，绝少欢悰那识忧。荏苒光阴同过客，朝冠袒裼总吾俦。身腹饱温凭手口，多时辛苦少时閒。死生梦觉夫如是，不入空门入道关。
病中率吟二首·其一
作者：缪烜
朝代：清

从无得意遑知失，绝少欢悰那识忧。荏苒光阴同过客，朝冠袒裼总吾俦。
病中率吟二首·其二
作者：缪烜
朝代：清

身腹饱温凭手口，多时辛苦少时閒。死生梦觉夫如是，不入空门入道关。
登太行山
作者：缪烜
朝代：清

千里延袤势纵横，当年秦晋此纷争。河从远树苍茫见，人向低天咫尺行。云顾每思亲舍在，雪飞应苦客车征。也因涉险兴徒戒，心一持平路亦平。
登平阳试院后平台
作者：缪烜
朝代：清

春草饱雨青，春树摇风绿。院后一废台，暇登仗童仆。屋瓦合层层，市阛通曲曲。西穹姑射山，云有仙人躅。汾水出其阳，桑麻赖之沃。熙熙去来氓，负戴俭成俗。遐想此尧封，胸怀真不局。苦无贤圣目，高瞻难远瞩。
秋夜
作者：缪烜
朝代：清

丝桐空抚知音杳，美人迟暮悲芳草。迢迢退阁烛光凉，漏静月明花梦悄。
秋暖
作者：缪烜
朝代：清

丽晴蛱蝶粉衣匀，疏竹閒花一径新。淡客不来帘毕静，午窗诗梦暖于春。
自慨寄刘大司农信芳
作者：缪烜
朝代：清

越云燕树等闲过，枉负栽培愧琢磨。怕听桓伊三弄笛，年来只自唤如何。
行上党山中
作者：缪烜
朝代：清

胜地由来妙迹垂，何年寺渺仅留基。閒寻夕照荒榛裹，太息横陈耐辱碑。
见有构鹤付力人担负而至者，一死于途，一死于宅。数语伤之
作者：缪烜
朝代：清

蓬莱羽士尊禽族，点缀园林珍众畜。何来负腹一将军，也附风人构说目。不乘轩舆不艇浮，担头束缚同鸡鹜。嗟哉胫折并翎摧，化去后先止隔宿。尔虽愿学丁今仙，我还欲效唐衢哭。杀风景笑类焚琴，呜呼，谁其瘗尔焦山麓。
观吟香仙馆图，即寄杨补帆二首
作者：缪烜
朝代：清

百树梅花一草堂，人间雅俗本难量。侬家五亩田中宅，墙下团团种女桑。卅年前共西冷榻，中一相逢在溧阳。此日展图见三绝，知君犹未善刀藏。
观吟香仙馆图，即寄杨补帆二首·其一
作者：缪烜
朝代：清

百树梅花一草堂，人间雅俗本难量。侬家五亩田中宅，墙下团团种女桑。
观吟香仙馆图，即寄杨补帆二首·其二
作者：缪烜
朝代：清

卅年前共西冷榻，中一相逢在溧阳。此日展图见三绝，知君犹未善刀藏。
规友
作者：缪烜
朝代：清

忆君时接梦中魂，昨识沈酣北海尊。乌纵忘机难止幕，兰虽抱馥忌当门。无妨把剪裁云样，莫便携锄属月痕。记取秣陵秋色好，一编对榻细评论。
读儒林传二首
作者：缪烜
朝代：清

正学原非阿世材，可堪辕叟老难回。司空城旦书何用，莫怪公孙侧目来。汉家天子好文词，杨厉铺张乃得之。迎得申公偏尚简，虚他臧绾上言师。
读儒林传二首·其一
作者：缪烜
朝代：清

正学原非阿世材，可堪辕叟老难回。司空城旦书何用，莫怪公孙侧目来。
读儒林传二首·其二
作者：缪烜
朝代：清

汉家天子好文词，杨厉铺张乃得之。迎得申公偏尚简，虚他臧绾上言师。
读史
作者：缪烜
朝代：清

文君真知音，私奔司马氏。阮籍真好色，邻家恸处子。惟此真之中，邪正亦倍蓰。然宁侧其冠，不必纳其履。刑罚可失出，褒贬腌逼里。历观史传中，竞艳每书此。一时爱其才，春秋紊大旨。且令炫才者，越礼有所指。风俗自兹靡，责归作俑始。
读汉姜肱传
作者：缪烜
朝代：清

彭城姜伯淮，五十始慕学。六艺皆穷通，声名遂卓卓。我今年已几，犹然未镌琢。可不急困勉，以与前贤角。岂羡买臣荣，欲如伯玉觉。闻昔兰陵合，荀卿惠民渥。我乃兰陵人，蓬庐谨守璞。世若有知人，无妨一驰逐。势利遂长年，且自乐其乐。
读江介臣明府抚字灾黎道中即事诗，忆去岁走乱即和原韵
作者：缪烜
朝代：清

民居寥落不成村，天道人心且莫论。我亦被兵几失路，一鞭残照过夷门。
贫女
作者：缪烜
朝代：清

如此韶光剧可怜，只凭压线度流年。羡他墙外閒桃李，也到春来一逞妍。
追感前事复呈一律
作者：缪烜
朝代：清

每因文字结深缘，大匠知无弃短椽。越水吴山陪岁岁，燕南赵北挈年年。金沙细拣心常切，廉俸频分惠独先。尤幸姓名今不没，凭公怀赠到瑶编。
郡中舟返四绝
作者：缪烜
朝代：清

欸乃一声幽，两岸浮众绿。风来水面馨，诗怀不自束。薄醉敞襟坐，桑麻话舟子。桥低压过篷，一鸟惊飞起。一郭又一村，行行皆画意。悬罾坐老渔，知是待潮至。夜气如此清，水阔沙不碍。远火逗深林，村龙相间吠。
郡中舟返四绝·其一
作者：缪烜
朝代：清

欸乃一声幽，两岸浮众绿。风来水面馨，诗怀不自束。
郡中舟返四绝·其三
作者：缪烜
朝代：清

一郭又一村，行行皆画意。悬罾坐老渔，知是待潮至。
郡中舟返四绝·其二
作者：缪烜
朝代：清

薄醉敞襟坐，桑麻话舟子。桥低压过篷，一鸟惊飞起。
郡中舟返四绝·其四
作者：缪烜
朝代：清

夜气如此清，水阔沙不碍。远火逗深林，村龙相间吠。
醉中吟
作者：缪烜
朝代：清

绿阴深处听提壶，且醉村醪一再沽。情似落花真洒脱，梦如时事半模糊。淮阴漫把老渔钓，燕市閒寻旧狗屠。川泳云飞观自在，阮生何必哭穷途。
金筠庄家居困甚，闻有四明之招，尚不即赴，作此以励其行三首
作者：缪烜
朝代：清

食叶青虫化蛱蝶，落花依草恣蹂蹀。昨宵犹抱枯枝眠，朝忽翩翩斗蜂捷。树头黄雀跃且鸣，入水为蛤更其名。伯劳子规视相笑，泥涂何若泬寥清。可知物亦恶茸阘，雄飞蛱蝶雌伏蛤。丈夫处世何归依，不为雌伏为雄飞。
金筠庄家居困甚，闻有四明之招，尚不即赴，作此以励其行三首·其一
作者：缪烜
朝代：清
体裁：古风

食叶青虫化蛱蝶，落花依草恣蹂蹀。昨宵犹抱枯枝眠，朝忽翩翩斗蜂捷。
金筠庄家居困甚，闻有四明之招，尚不即赴，作此以励其行三首·其三
作者：缪烜
朝代：清

可知物亦恶茸阘，雄飞蛱蝶雌伏蛤。丈夫处世何归依，不为雌伏为雄飞。
金筠庄家居困甚，闻有四明之招，尚不即赴，作此以励其行三首金筠庄家居困甚，闻有四明之招，尚不即赴，作此以励其行三首·其二
作者：缪烜
朝代：清
体裁：古风

树头黄雀跃且鸣，入水为蛤更其名。伯劳子规视相笑，泥涂何若泬寥清。
閒吟二首
作者：缪烜
朝代：清

安贫岂虑鬼傍笑，处贱难禁尉醉呵。长佩张公书百忍，家庭如是况其佗。无才不对天人策，无德不营安乐窝。阅尽古今夷佚传，瓣香私淑展禽和。
閒吟二首·其一
作者：缪烜
朝代：清

安贫岂虑鬼傍笑，处贱难禁尉醉呵。长佩张公书百忍，家庭如是况其佗。
閒吟二首·其二
作者：缪烜
朝代：清

无才不对天人策，无德不营安乐窝。阅尽古今夷佚传，瓣香私淑展禽和。
閒谕二首
作者：缪烜
朝代：清

伍员暨乐毅，二子皆孤忠。一破楚一齐，事业将毋同。所贵主臣契，一心成大功。先王死已矣，后王为人蒙。相国乃浮鸱，将军遂冥鸿。后车鉴前车，哲士保厥躬。载妻作富贾，范蠡逃勾践。醇酒近妇人，信陵事淫湎。英雄际末路，无奈而豪遣。辟谷张子房，岂真弃轩冕。白衣仙骨人，衡山隐幸免。尉迟遒东施，云母铒愐㥏。
閒谕二首·其一
作者：缪烜
朝代：清

伍员暨乐毅，二子皆孤忠。一破楚一齐，事业将毋同。所贵主臣契，一心成大功。先王死已矣，后王为人蒙。相国乃浮鸱，将军遂冥鸿。后车鉴前车，哲士保厥躬。
閒谕二首·其二
作者：缪烜
朝代：清

载妻作富贾，范蠡逃勾践。醇酒近妇人，信陵事淫湎。英雄际末路，无奈而豪遣。辟谷张子房，岂真弃轩冕。白衣仙骨人，衡山隐幸免。尉迟遒东施，云母铒愐㥏。
闻予规
作者：缪烜
朝代：清

得笋复得虾，谢豹来何遽。我更不伤春，莫便催春去。
阙题
作者：缪烜
朝代：清

尔乃浣纱女，胡不遇范蠡。可怜倾国貌，只有镜相知。氓之蚩蚩匹，闻见安所鄙。如入吴王宫，未必非祸水。
顾郑乡过访不值
作者：缪烜
朝代：清

不甘贫贱老延陵，每逐京华逸骥腾。茶酒味清情易引，尖叉韵险步难胜。漫言待嫁贞于女，且托逃禅懒若僧。风雪锁窗欣过访，多君元著自超乘。
题画鹰赠达将军萧庵
作者：缪烜
朝代：清

由来劲气禀金方，风力霜毛搏击强。万里秋心凭绘取，将军英武震要荒。
书顾耕石侍讲西湖杂诗后六首·其一
作者：缪焕章
朝代：清
体裁：七言绝句

烟水空濛万象虚，西湖画景付樵渔。一从学士新诗出，纵有荆关画不如。
书顾耕石侍讲西湖杂诗后六首·其三
作者：缪焕章
朝代：清
体裁：七言绝句

长安结队走名场，触目珠玑夜有光。毕竟心传家学远，虎儿妙腕继元章。
书顾耕石侍讲西湖杂诗后六首·其二
作者：缪焕章
朝代：清
体裁：七言绝句

星使词曹节屡颁，三巴五岭驻征鞍。巫阳底事催归早，长吉箜𥱌付广寒。
书顾耕石侍讲西湖杂诗后六首·其五
作者：缪焕章
朝代：清
体裁：七言绝句

鹍弦高唱大江东，词句堪称一代雄。从此弓衣传绣遍，好将佳话播吴中。
书顾耕石侍讲西湖杂诗后六首·其六
作者：缪焕章
朝代：清
体裁：七言绝句

群纪交情托麝煤，一回展玩一颜开。凭他半幅鹅溪绢，抵得黄金百镒来。
书顾耕石侍讲西湖杂诗后六首·其四
作者：缪焕章
朝代：清
体裁：七言绝句

吴都狂客最驰名，夙抱清才杂艳情。读万卷书行万里，诗家例住锦官城。
入函谷关和壁间韵
作者：缪焕章
朝代：清

行李萧条风露寒，无端西笑上长安。入关翻讶闻鸡早，下阪方知勒马难。尘世寄身同历劫，河山放眼且凭栏。前途傥遇骑牛叟，尚有名经要借看。
冉右之明经叠韵惠赠，依韵和答四首
作者：缪焕章
朝代：清

杖策重探蜀国程，巴渝惯听竹枝声。衙斋幸接高贤踵，讲舍尤钦小阮名。佳句如珠劳慰藉，深情似海契生平。剧怜老境催人甚，华发无端只自更。扰扰红巾剑影寒，江干未许卧袁安。烽烟数载惊心久，兄弟中年聚首难。调协埙篪频按曲，花开锦绣每巡阑。丰城宝气知何在？惭愧司空刮目看。忆别江南第一程，二分月色玉箫声。水乡浩荡迷前梦，山径崎岖懒问名。我幸对床联骨肉，君将簪笔颂升平。惠思傥遂褰裳愿，剪烛西窗话五更。夙闻生计一毡寒，枳棘栖鸾恐未安。声气应求知己少，文章遇合解人难。新诗字字堪酬锦，步障层层稳护阑。从此神交通寤寐，过江洗马例争看。
冉右之明经叠韵惠赠，依韵和答四首·其一
作者：缪焕章
朝代：清

杖策重探蜀国程，巴渝惯听竹枝声。衙斋幸接高贤踵，讲舍尤钦小阮名。佳句如珠劳慰藉，深情似海契生平。剧怜老境催人甚，华发无端只自更。
冉右之明经叠韵惠赠，依韵和答四首·其三
作者：缪焕章
朝代：清

忆别江南第一程，二分月色玉箫声。水乡浩荡迷前梦，山径崎岖懒问名。我幸对床联骨肉，君将簪笔颂升平。惠思傥遂褰裳愿，剪烛西窗话五更。
冉右之明经叠韵惠赠，依韵和答四首·其二
作者：缪焕章
朝代：清

扰扰红巾剑影寒，江干未许卧袁安。烽烟数载惊心久，兄弟中年聚首难。调协埙篪频按曲，花开锦绣每巡阑。丰城宝气知何在？惭愧司空刮目看。
冉右之明经叠韵惠赠，依韵和答四首·其四
作者：缪焕章
朝代：清

夙闻生计一毡寒，枳棘栖鸾恐未安。声气应求知己少，文章遇合解人难。新诗字字堪酬锦，步障层层稳护阑。从此神交通寤寐，过江洗马例争看。
冉石云丈赐和旧作，仍步原韵二首
作者：缪焕章
朝代：清

吟鞭曾历万邮程，怕听天涯杜宇声。人过中年怀远志，山探二酉早知名。每因月旦期良晤，敢向风胡诉不平。从此高轩同抵掌，良宵莫问短长更。书生骨相本清寒，底用金门策治安。觅句转嫌秋夜促，欢悰预想别时难。桂华杳蔼香侵袂，月影玲珑魄覆阑。犹幸龙门今咫尺，举头不向白云看。
冉石云丈赐和旧作，仍步原韵二首·其一
作者：缪焕章
朝代：清

吟鞭曾历万邮程，怕听天涯杜宇声。人过中年怀远志，山探二酉早知名。每因月旦期良晤，敢向风胡诉不平。从此高轩同抵掌，良宵莫问短长更。
冉石云丈赐和旧作，仍步原韵二首·其二
作者：缪焕章
朝代：清

书生骨相本清寒，底用金门策治安。觅句转嫌秋夜促，欢悰预想别时难。桂华杳蔼香侵袂，月影玲珑魄覆阑。犹幸龙门今咫尺，举头不向白云看。
右之复叠韵见贻，再和二章
作者：缪焕章
朝代：清

踪迹相违百里程，只凭诗句附同声。十年中垒谈经席，一代司空博物名。诗为苦吟饶蕴藉，境缘多累愈和平。因君尽涤疏狂态，不独邯郸故步更。几日清风已戒寒，衙斋支榻幸相安。性偏嗜酒逃名易，生判多情作佛难。梦绕兰陵时倚枕，香盈菊圃偶凭栏。秋英多少悲零落，幸有高人破格看。
右之复叠韵见贻，再和二章·其一
作者：缪焕章
朝代：清

踪迹相违百里程，只凭诗句附同声。十年中垒谈经席，一代司空博物名。诗为苦吟饶蕴藉，境缘多累愈和平。因君尽涤疏狂态，不独邯郸故步更。
右之复叠韵见贻，再和二章·其二
作者：缪焕章
朝代：清

几日清风已戒寒，衙斋支榻幸相安。性偏嗜酒逃名易，生判多情作佛难。梦绕兰陵时倚枕，香盈菊圃偶凭栏。秋英多少悲零落，幸有高人破格看。
和口子英韵
作者：缪焕章
朝代：清

凭陵漫诩布三悬，鸡肋难当石勒拳。故垒荒芜嗟覆辙，殊方重晤亦前缘。四年浪迹抛驹隙，万里乡书倩雁传。独有客怀犹跌宕，秋心不减杜樊川。
和朱鹿岩游大酉洞 其一 二首
作者：缪焕章
朝代：清
体裁：七言律诗

胜侣偕游兴倍耽，仙源指点路初谙。四围金碧沉斜照，一带清苍起夕岚。坐处人疑星聚五，序来我忝齿居三。不须更觅蓬莱顶，奥壤神皋已共探。
和朱鹿岩游大酉洞 其二 二首
作者：缪焕章
朝代：清
体裁：七言律诗

到处飞鸿印雪泥，吟鞭忽指夜郎西。撩人花月思吴苑，入画山川忆会稽。万古真灵通指顾，半生踪迹付轮蹄。幻游旧什偏零落，手浣蛮笺刻意题。
和朱鹿岩游大酉洞·二首
作者：缪焕章
朝代：清

胜侣偕游兴倍耽，仙源指点路初谙。四围金碧沉斜照，一带清苍起夕岚。坐处人疑星聚五，序来我忝齿居三。不须更觅蓬莱顶，奥壤神皋已共探。到处飞鸿印雪泥，吟鞭忽指夜郎西。撩人花月思吴苑，入画山川忆会稽。万古真灵通指顾，半生踪迹付轮蹄。幻游旧什偏零落，手浣蛮笺刻意题。
和沈菁士夜话有感韵三首
作者：缪焕章
朝代：清

黔南烽火彻江明，四见天涯岁月更。千里萧条馀赤土，万家转徙痛苍生。包胥有泪声俱碎，郑侠描图意未平。我欲通天台上表，莫教天鼓静中鸣。少年诗境悟空明，中岁邯郸步渐更。薄命文章艰一第，多情风月误三生。蒪鲈有愿追张翰，婚嫁无多傲向平。且自守雌兼养拙，顺时饮啄与飞鸣。半轮秋月照窗明，卧听谯楼欲二更。万事到头难逆料，五旬弹指怅浮生。空嗟榛莽连江表，欲筑茅庵署太平。似水凉宵无个事，喓喓草畔效虫鸣。
和沈菁士夜话有感韵三首·其一
作者：缪焕章
朝代：清

黔南烽火彻江明，四见天涯岁月更。千里萧条馀赤土，万家转徙痛苍生。包胥有泪声俱碎，郑侠描图意未平。我欲通天台上表，莫教天鼓静中鸣。
和沈菁士夜话有感韵三首·其三
作者：缪焕章
朝代：清

半轮秋月照窗明，卧听谯楼欲二更。万事到头难逆料，五旬弹指怅浮生。空嗟榛莽连江表，欲筑茅庵署太平。似水凉宵无个事，喓喓草畔效虫鸣。
和沈菁士夜话有感韵三首·其二
作者：缪焕章
朝代：清

少年诗境悟空明，中岁邯郸步渐更。薄命文章艰一第，多情风月误三生。蒪鲈有愿追张翰，婚嫁无多傲向平。且自守雌兼养拙，顺时饮啄与飞鸣。
和许晓东宴杜陵草堂及游小天竺诗韵二首
作者：缪焕章
朝代：清

江左风流继玉台，草堂祠畔又衔杯。欣逢寿老悬弧日，共迓元戎小队来。川合东西凭想像，酒争滕薛互迟回。粲花妙舌生花笔，公本登高作赋才。芒鞋曾蹈浙西山，廿载西湖梦想间。一自崎岖来蜀国，那堪烽火遍乡关。楞华小證三生业，桑柘聊同十亩閒。虾菜鲈羹浑不羡，愿凭佛力驻丹颜。
和许晓东宴杜陵草堂及游小天竺诗韵二首·其一
作者：缪焕章
朝代：清

江左风流继玉台，草堂祠畔又衔杯。欣逢寿老悬弧日，共迓元戎小队来。川合东西凭想像，酒争滕薛互迟回。粲花妙舌生花笔，公本登高作赋才。
和许晓东宴杜陵草堂及游小天竺诗韵二首·其二
作者：缪焕章
朝代：清

芒鞋曾蹈浙西山，廿载西湖梦想间。一自崎岖来蜀国，那堪烽火遍乡关。楞华小證三生业，桑柘聊同十亩閒。虾菜鲈羹浑不羡，愿凭佛力驻丹颜。
和许晓东韵
作者：缪焕章
朝代：清

少陵诗一编，光燄腾万丈。草堂有遗祠，花时恣探赏。良朋联胜会，马齿惭虚长。篮舆穿林入，野竹淩霄上。百花媚古潭，千载勤遐想。许子今词伯，高吟共繁响。琼瑶昨见报，清激绝摹仿。只愧坳堂水，难为沧海仰。小池一篑盈，杜厦万间广。临渊深浅殊，问君焉结网。
唐镜歌
作者：缪焕章
朝代：清

开奁一视大异事，此镜逼真为我制。不知是我是古人，二千年前有此字。八分之书刻画精，其右曰仲左曰英。寻绎唐隶适吻合，轮郭如故朝代更。友人沈君得此物，反覆审睇勤披拂。纵然宝重如连城，睹字谓为予所独。当作琼瑶赠故人，菱花秋水露精神。将邪岂是尘中物，琬琰从来席上珍。只我自疑还自笑，金环小劫纷难道。虽信阳休匪古人，何知乾德同年号。昔之仲英果若何，毋亦与我同蹉跎。麟阁功名男子事，如何名与氏俱磨。幸哉形制犹完好，小于楪子偏明了。不用蟠螭与纽龟，已知隶古来天宝。因思唐政昔不纲，金镜晦彩韬光芒。上东门外胡儿啸，长信宫中帝业荒。钗擘钿分俱莫保，况如此镜尤微渺。照影无能共帨鞶，坠奁止合埋蓬葆。物生显晦真有期，因因果果漫狐疑。镜存当日伊非我，镜在今时我即伊。惠鱼庄蝶谁先觉，色相虚空浑不著。混沌休令窍窍通，灵源只觉头头活。本来面目知不知，睇观转复笑詅痴。君去我来墩属我，荆公曾为谢公嗤。我亦于兹增一解，从来世事皆桑海。一镜存留付后人，要知自有李程在。
宿新安不寐作
作者：缪焕章
朝代：清

晓风催送一程程，听彻铃声与铎声。空有壮怀增感慨，愧无奇策奋功名。云山万叠家何处，烽火连年恨未平。残焰欲消眠不得，纯钩拂拭到三更。
左泉先生赐读伴云仙馆，即事诗八首，赋此奉酬
作者：缪焕章
朝代：清

宝钏金尊斗狭斜，阿侬生小艳情赊。芳辰偶放琴川棹，得遇瑶台第一花。绮楼曾占十分春，雾鬓云鬟画里身。一事难忘惆怅处，徐娘半老尚风尘。蛾眉曾许汝南王，同炷瞿昙座下香。底事归云仍出岫，兰因絮果两茫茫。我亦龙华会上人，十年春恨细于尘。风流最是张京兆，打叠閒情赋感甄。才子传神笔一枝，吟来恍睹旧丰姿。旗亭他日翻新谱，绝妙人歌绝妙诗。
左泉先生赐读伴云仙馆，即事诗八首，赋此奉酬·其一
作者：缪焕章
朝代：清

宝钏金尊斗狭斜，阿侬生小艳情赊。芳辰偶放琴川棹，得遇瑶台第一花。
左泉先生赐读伴云仙馆，即事诗八首，赋此奉酬·其三
作者：缪焕章
朝代：清

蛾眉曾许汝南王，同炷瞿昙座下香。底事归云仍出岫，兰因絮果两茫茫。
左泉先生赐读伴云仙馆，即事诗八首，赋此奉酬·其二
作者：缪焕章
朝代：清

绮楼曾占十分春，雾鬓云鬟画里身。一事难忘惆怅处，徐娘半老尚风尘。
左泉先生赐读伴云仙馆，即事诗八首，赋此奉酬·其五
作者：缪焕章
朝代：清

才子传神笔一枝，吟来恍睹旧丰姿。旗亭他日翻新谱，绝妙人歌绝妙诗。
左泉先生赐读伴云仙馆，即事诗八首，赋此奉酬·其四
作者：缪焕章
朝代：清

我亦龙华会上人，十年春恨细于尘。风流最是张京兆，打叠閒情赋感甄。
感赋八首 其一 云秋
作者：缪焕章
朝代：清

杳蔼长空列画屏，轻罗新样织珑玲。无心又向遥山出，有梦都随别浦停。凤侣高寒千仞碧，雁程迢递一痕青。妙鬘绕遍重重树，谁倚楼头认客星。
感赋八首 其七 蝶秋
作者：缪焕章
朝代：清

重看仙蜕试轻盈，露井桐飘片叶声。一桁楼台迷旧径，六朝金粉梦前生。帘开却妒将归燕，花落空怜老去莺。墙角零星香几簇，双飞莫更负秋英。
感赋八首 其三 山秋
作者：缪焕章
朝代：清

记得秋高太华过，振衣绝顶瞰黄河。金沙风疾青盘鹗，玉女烟销翠拥螺。久客方知歧路险，閒情毕竟故园多。何年学种陵巅黍，长柄重携扫绿萝。
感赋八首 其二 月秋
作者：缪焕章
朝代：清

玉宇谁脩七宝成，广寒宫殿俨分明。祇怜圆影迟迟上，已有离愁黯黯生。画角千山闺里梦，霜砧万户客中情。夜阑孤雁声嘹唳，不独凄凉廿五钲。
感赋八首 其五 花秋
作者：缪焕章
朝代：清

已有秋心感酒炉，剧怜花径未全芜。游仙玉赠双环在，买笑珠量一斛无。锦上愁痕红泪洒，帘前瘦影碧阑扶。何堪更忆黄陵庙，苦雨凄风听鹧鸪。
感赋八首 其八 蟀秋
作者：缪焕章
朝代：清

芳草庭前绿未删，声声啼近琐窗间。万金游戏誇三捷，一代平章误半閒。写入琴丝商调苦，催成锦字泪痕斑。笑他儿女偏多事，篱角呼灯屡往还。
感赋八首 其六 草秋
作者：缪焕章
朝代：清

韶华无复绿成茵，一径依然著色匀。鶗鴂先鸣逢此日，蓬蒿偕隐问何人。凉秋紫塞三千里，旧怨青芜九十春。欲向西堂吟谢句，永嘉消息隔江滨。
感赋八首 其四 水秋
作者：缪焕章
朝代：清
体裁：七言律诗

遥空漠漠淡浮烟，衰柳长堤瘦可怜。蠡勺泉枯愁北陌，鲛宫波静忆南天。月明珊树谁悬网，露冷蓉江好系船。我已尘缘参一色，南华毕竟费言诠。
感赋八首 其四 水秋
作者：缪焕章
朝代：清

遥空漠漠淡浮烟，衰柳长堤瘦可怜。蠡勺泉枯愁北陌，鲛宫波静忆南天。月明珊树谁悬网，露冷蓉江好繫船。我已尘缘参一色，南华毕竟费言诠。
感赋八首·云秋
作者：缪焕章
朝代：清

杳蔼长空列画屏，轻罗新样织珑玲。无心又向遥山出，有梦都随别浦停。凤侣高寒千仞碧，雁程迢递一痕青。妙鬘绕遍重重树，谁倚楼头认客星。玉宇谁脩七宝成，广寒宫殿俨分明。祇怜圆影迟迟上，已有离愁黯黯生。画角千山闺里梦，霜砧万户客中情。夜阑孤雁声嘹唳，不独凄凉廿五钲。记得秋高太华过，振衣绝顶瞰黄河。金沙风疾青盘鹗，玉女烟销翠拥螺。久客方知歧路险，閒情毕竟故园多。何年学种陵巅黍，长柄重携扫绿萝。遥空漠漠淡浮烟，衰柳长堤瘦可怜。蠡勺泉枯愁北陌，鲛宫波静忆南天。月明珊树谁悬网，露冷蓉江好繫船。我已尘缘参一色，南华毕竟费言诠。已有秋心感酒炉，剧怜花径未全芜。游仙玉赠双环在，买笑珠量一斛无。锦上愁痕红泪洒，帘前瘦影碧阑扶。何堪更忆黄陵庙，苦雨凄风听鹧鸪。韶华无复绿成茵，一径依然著色匀。鶗鴂先鸣逢此日，蓬蒿偕隐问何人。凉秋紫塞三千里，旧怨青芜九十春。欲向西堂吟谢句，永嘉消息隔江滨。重看仙蜕试轻盈，露井桐飘片叶声。一桁楼台迷旧径，六朝金粉梦前生。帘开却妒将归燕，花落空怜老去莺。墙角零星香几簇，双飞莫更负秋英。芳草庭前绿未删，声声啼近琐窗间。万金游戏誇三捷，一代平章误半閒。写入琴丝商调苦，催成锦字泪痕斑。笑他儿女偏多事，篱角呼灯屡往还。
石丈又用原韵成述怀二律再步韵
作者：缪焕章
朝代：清

支榻衙斋谢旅程，堪誇同气又同声。门墙许列新桃李，刺字难磨旧姓名。屡向秦关探柱史，偶来蜀市访君平。朱颜镜里浑难驻，祇觉堂堂岁月更。策策西风送薄寒，木樨香里忆长安。敢云京洛驰名早，翻恐风尘作吏难。赵璧得完仍奋翮，谢池觅句偶依阑。何当蹑屩从君后，玉柱金庭取次看。
石丈又用原韵成述怀二律再步韵·其一
作者：缪焕章
朝代：清

支榻衙斋谢旅程，堪誇同气又同声。门墙许列新桃李，刺字难磨旧姓名。屡向秦关探柱史，偶来蜀市访君平。朱颜镜里浑难驻，祇觉堂堂岁月更。
石丈又用原韵成述怀二律再步韵·其二
作者：缪焕章
朝代：清

策策西风送薄寒，木樨香里忆长安。敢云京洛驰名早，翻恐风尘作吏难。赵璧得完仍奋翮，谢池觅句偶依阑。何当蹑屩从君后，玉柱金庭取次看。
答徐运生二首
作者：缪焕章
朝代：清

忆昔宏开选佛场，已钦文字固金汤。卜邻差拟东西舍，获售仍联伯仲行。薄宦苴兰来旧雨，赁春蜀国阅新霜。衍波笺写清诗在，回首黔灵感喟长。茫茫人海叹重来，庞统原非百里材。卌载朋侪馀我在，一时襟抱向君开。追思往事低徊久，幸接清光笑语陪。难得相逢遽相别，关心又盼陇头梅。
答徐运生二首·其一
作者：缪焕章
朝代：清

忆昔宏开选佛场，已钦文字固金汤。卜邻差拟东西舍，获售仍联伯仲行。薄宦苴兰来旧雨，赁春蜀国阅新霜。衍波笺写清诗在，回首黔灵感喟长。
答徐运生二首·其二
作者：缪焕章
朝代：清

茫茫人海叹重来，庞统原非百里材。卌载朋侪馀我在，一时襟抱向君开。追思往事低徊久，幸接清光笑语陪。难得相逢遽相别，关心又盼陇头梅。
贺李慈铭六十寿联
作者：缪焕章
朝代：清
体裁：联

著书十余万言，此后更增几许；上寿百有廿岁，至今才得半云。
题琢如中表同年遗照四首
作者：缪焕章
朝代：清

曾记丁年共缔交，我沉沧海尔云霄。低徊五十年前事，陵谷沧桑阅四朝。当君中禁挥毫日，值我黔阳佐幕时。家业飘零生计拙，累君辗转费筹思。十年紫闼任翱翔，排比天章日万行。底事银河才洗甲，除书倏又下巫阳。几度青陵梦故人，谛观遗照倍酸辛。盈庭兰玉皆英隽，閒酌玻璃话夙因。
题琢如中表同年遗照四首·其一
作者：缪焕章
朝代：清

曾记丁年共缔交，我沉沧海尔云霄。低徊五十年前事，陵谷沧桑阅四朝。
题琢如中表同年遗照四首·其三
作者：缪焕章
朝代：清

十年紫闼任翱翔，排比天章日万行。底事银河才洗甲，除书倏又下巫阳。
题琢如中表同年遗照四首·其二
作者：缪焕章
朝代：清

当君中禁挥毫日，值我黔阳佐幕时。家业飘零生计拙，累君辗转费筹思。
题琢如中表同年遗照四首·其四
作者：缪焕章
朝代：清

几度青陵梦故人，谛观遗照倍酸辛。盈庭兰玉皆英隽，閒酌玻璃话夙因。
题许春海纪行诗
作者：缪焕章
朝代：清

客里相逢累举杯，得吟佳句倍低徊。身经百战干戈地，胸擅千秋著作才。蜀国山川馀旧迹，楚天云雨只荒台。满怀郁积凭君扫，展卷频浮大白来。
题问月图三首
作者：缪焕章
朝代：清

楚客问天天不理，君今问月又何辞。缺多圆少无穷恨，万古千秋一任之。冰轮不减旧时圆，锦瑟凄凉五十弦。挑尽玉缸眠不得，秋声如雨夜如年。瑶台绛阙恨如何，元九悲怀枨触多。脉脉柔情深似水，悄无人处诉嫦娥。
题问月图三首·其一
作者：缪焕章
朝代：清

楚客问天天不理，君今问月又何辞。缺多圆少无穷恨，万古千秋一任之。
题问月图三首·其三
作者：缪焕章
朝代：清

瑶台绛阙恨如何，元九悲怀枨触多。脉脉柔情深似水，悄无人处诉嫦娥。
题问月图三首·其二
作者：缪焕章
朝代：清

冰轮不减旧时圆，锦瑟凄凉五十弦。挑尽玉缸眠不得，秋声如雨夜如年。
定署思乡
作者：缪燧
朝代：清

廿载吟怀落酒尊，萧萧白发镜中存。微官鸡肋初无味，旧梦莼鲈只独论。极目烟波愁海国，比邻言笑忆江村。剧怜黄歇坟前路，夜夜寒潮自到门。
潮音洞
作者：缪燧
朝代：清

层冈如欲渡，临虚疑负鳌。崖洞深不测，曲折藏波涛。相传观音现，恐是蛟龙巢。地底鸣空雷，昼夜风怒号。复岛走相向，延互环周遭。凭临不敢窥，激浪湔衣袍。海潮驾群峰，顾盼引兴豪。孤立当秋风，俯仰宇宙高。
卖花声
作者：缪玉铭
朝代：清
体裁：七言律诗

东风几度暖披霞，花影摇肩入担夸。紫韵争传春一刻，红腔唱遍路三叉。琼楼梦警回身蝶，金屋娇闻理鬓鸦。声和饧箫行处唤，青蚨还掷几人家。
小集紫藤花下即事
作者：缪玉铭
朝代：清
体裁：七言律诗

窈窕繁葩灼夕曛，紫香深处集仙群。鱼鳞刻镂三阶雪，龙势盘拿一角云。绕架蔓延珠络索，盈庭月写藻缤纷。围将锦幄春难驻，潦倒情怀酒易醺。
灯下
作者：缪玉铭
朝代：清
体裁：五言律诗

花月清于晓，孤羁独掩门。病欺双鬓老，愁逼一灯昏。客自携红友，人空对绿樽。西风吹梦觉，惆怅隔芳魂。
落叶有感
作者：缪玉铭
朝代：清
体裁：七言绝句

一夜风喧杂雨零，梦魂摇荡画檐铃。朝来湿翠侵阶冷，未入清秋叶满庭。
满庭芳·饯春
作者：缪珊如
朝代：清

新绿愁烟，残红妒雨，匆匆断送芳春。晓钟怕听，偏是易黄昏。吹到楝华风信，惊瞥眼、絮雪梨云。增惆怅，东郊祖饯，芳草也销魂。痴心何处诉，薄浇杯酒，暗祝花神。倩杜鹃，枝上留住东君。莫使骊歌频唱，有多少、燕恼莺嗔。还凭籍，游丝一缕，系住斜曛。
偷声木兰花·家书不尽，附词二阕
作者：缪珠荪
朝代：清

临书先恨蛮笺小。未及书成愁又绕。拆了重封。记得笺旁句已重。长言不及相思字。方胜叠成愁半纸。莫道偷声。涂乙涂鸦墨未匀。
减字木兰花·家书不尽，附词二阕
作者：缪珠荪
朝代：清

重阳将近。佳节天涯谁借问。同是吟情。风雨清宵瘦几分。绿窗人悄。侬比黄花秋思早。厌说加餐。减字新声寄木兰。
十六字令
作者：缪珠荪
朝代：清

风。凤尾香罗薄几重。吴江冷，庭院径堆红。
十六字令
作者：缪珠荪
朝代：清

风。卖杏花声小院东。春寒峭，侵晓听朦胧。
十六字令
作者：缪珠荪
朝代：清

风。成阵飞花舞落红。轩轩意，衫袖欲凌空。
十六字令
作者：缪珠荪
朝代：清

风。林下争传咏絮工。寒宵静，檐铁自丁东。
十六字令
作者：缪珠荪
朝代：清

风。解阜胥归一曲中。男儿事，羞说大王雄。
十六字令·七夕
作者：缪珠荪
朝代：清

凉。耿耿星河此夜长。悲欢意，天上未能忘。
南乡子
作者：缪珠荪
朝代：清

英落舞红轻。惜我吟香酒病身。烟殢柳眉春好弄，啼莺。里院笙调乍昼晴。晴昼乍调笙。院里莺啼弄好春。眉柳殢烟身病酒，香吟。我惜轻红舞落英。
南柯子·折枝梅纨扇
作者：缪珠荪
朝代：清

冷倚团团月，晴烘薄薄霞。烟鬟恰称一枝斜。簪向东风还认、小桃花。
南柯子·题自画
作者：缪珠荪
朝代：清

腻粉团香雪，融酥护彩云。红情初赋五花纹。记取一枝深色、酒微醺。娇怯伊惊梦，秾芳我自闻。离离花影欲摇春。知是谁家亭子、午晴新。
卜算子
作者：缪珠荪
朝代：清

闲傍玉台吟，拾得零星字。集锦硾云句未成，忽被风吹去。诗思渺秋烟，欲觅无寻处。抹遍银笺不惬心，揉作团团絮。
喜迁莺·随官鄂城，忆燕蜀师妹
作者：缪珠荪
朝代：清

燕树渺，蜀云低。娇小惯相依。而今劳燕各东西。偏是说双飞。天涯路，凌波步。相忆何如相晤。杜鹃枝上尽情啼。红透落花泥。
四字令
作者：缪珠荪
朝代：清

春芳鬓云。罗轻绉裙。东风恻恻寒新。酲春宵酒人。更筹静闻。衣裳夜熏。朦胧月影黄昏。爇名香自温。
忆秦娥
作者：缪珠荪
朝代：清

春睡足，春深悄傍阑干曲。阑干曲，云裳楚楚，几分新绿。惺忪惯挽秋千索，羡它蝴蝶深枝宿。深枝宿，庭阴欲午，可怜腰束。
忆秦娥·忆胞妹
作者：缪珠荪
朝代：清

妹妹。妹小曾亲诲。分离。一样相思各自悲。何年重剪灯花语，年少堪怜汝。蹉跎。我被兄讥奈汝何。
忆秦娥·雨窗论画，漫记小词
作者：缪珠荪
朝代：清

画画。画贵知宗派。平章。凡事从来上大方。花枝明媚交相映。红紫都循性。飞鸣。小小禽虫各有情。
桂殿秋·白海棠
作者：缪珠荪
朝代：清

留月影，淡香魂。冰阶谁与话温存。绿翻翡翠霜初信，红褪胭脂雨后痕。
桂殿秋·银桂
作者：缪珠荪
朝代：清

风剪快，露华凉。蟾宫不禁木樨黄。疑他仙子挥清汗，洒向人间点滴香。
江南好
作者：缪珠荪
朝代：清

颜红借，沉醉可相嘲。嗤我低吟输倚马，泥它小饮点离骚。商略把愁浇。凉新透，花气袭人娇。树影不须银烛照，飞觞愿向素娥邀。最好是清宵。
浣溪沙
作者：缪珠荪
朝代：清

乞得芳华倚石栽。春妆宜面小徘徊。新增诗思到莓苔。絮柳香兰花作骨，镜鸾钗凤玉为台。清芬和雨入帘来。
点绛唇
作者：缪珠荪
朝代：清

睡鸭犹温，绣帏人起妆台晓。鬓云松绕。初日夫容皦。红滴樱珠，润抹香痕小。菱花照。个人嚬笑，影里春知道。
瑞鹧鸪·夏窗戏拍
作者：缪珠荪
朝代：清

天时人事两难衡。覆雨翻云孰定评。醉岂堪醒彭泽意，醒原如醉离骚情。黄梅时节家家雨，梅子黄时日日晴。至竟是晴还是雨，熟梅天气不分明。
生查子
作者：缪珠荪
朝代：清

心清闻妙香，闲把柔毫弄。条脱响丁东，褪压云笺緵。云笺写叶长，滴露和烟种。青上鬓云边，宛似钗头凤。
相见欢
作者：缪珠荪
朝代：清

惺忪雾影迷离。可怜伊。无那春寒消瘦、一分肌。螺峰意。秋波媚。个侬知。试向卿卿斜掠、鬓丝丝。
菩萨蛮
作者：缪珠荪
朝代：清

插花挂画人前话。尘寰别有清凉界。空翠雨馀滋，新红三两枝。乍晴凉意足，书幌云摇绿。筝语玉纤纤，清风生座筵。
菩萨蛮
作者：缪珠荪
朝代：清

银鳞拨刺穿金柳。烹鲜小试调羹手。螺黛不胜颦。刚逢中酒辰。桃花红灼灼。江上风波恶。眉翠逐颜开。归帆带雨来。
菩萨蛮
作者：缪珠荪
朝代：清

陌南楼影波摇碧。碧摇波影楼南陌。罗薄飏风和。和风飏薄罗。奈何愁翠黛。黛翠愁何奈。云鬓贴花新。新花贴鬓云。
菩萨蛮·题自画
作者：缪珠荪
朝代：清

葳蕤兰叶青于黛。清芬自昔堪为佩。幽谷许相寻。红心同素心。娉婷芳思永。花气如人静。微雨嫩晴天。春风年复年。
虞美人
作者：缪珠荪
朝代：清

帘疏不碍银钩影。往事从头省。簪花格好记分明，学得些儿模样、怕人评。落霞秋水重游赋。阿母亲抄句。年年什袭付尘封，一检一回肠断、泣东风。
诉衷情
作者：缪珠荪
朝代：清

呵冻。青緵。波影送。远山春。娇叵耐。凝黛，月痕新。生小解含嗔。颦颦。无言螺翠匀。意梭巡。
转应曲
作者：缪珠荪
朝代：清

香色。香色。自向枝头攀得。东风昨夜红匀。一剪罗浮晓春。春晓。春晓。不为惜花起早。
连理枝
作者：缪珠荪
朝代：清

才说春来好。偏又春归早。容易春分，无端春暮，一年春了。向落红红处、惜春阴，替花枝写照。连理花枝少。婪尾花枝小。梅蕊春残，夭桃春谢，海棠春老。且晴团红粉、护春烟，漫拈花微笑。
醉花间
作者：缪珠荪
朝代：清

花妆靓。醉妆靓。妆靓还相映。侬醉笑花赤，花醉将侬迎。花枝凝露净。倚醉穿花径。无言意自亲，香拍花间令。
醉花阴·中秋
作者：缪珠荪
朝代：清

泛绿偎红消永夜。佳节团圞也。罗薄未更衣，雾影云容，花气穿窗罅。冰纹窈窕枝低亚。万里清光泻。扶醉话西风，天上人间，秋色平分乍。
长相思
作者：缪珠荪
朝代：清

醒难安。醉难安。乍上轻舟梦亦酸。蜀江滩复滩。水漫漫。路漫漫。重叠螺峰和恨攒。蜀山峦外峦。
鹧鸪天
作者：缪珠荪
朝代：清

戛玉裁云韵自奢。窗阴句凤上纹纱。琅玕雅爱夫人竹，锦绣新吟命妇花。香旖旎，翠交加。沉沉帘影日初斜。绣馀欲待重商略，羞被旁人一再夸。
乌蛮滩谒伏波庙
作者：缪琪
朝代：清
体裁：七言律诗

桂碧松苍庙貌尊，停舟盥手渐芳樽。云台铜柱当年事，慧苡明珠万古论。风送滩声春涨急，草荒山径暮云昏。客帆此去侵烟瘴，款段方知恋里门。
全州道中赠友
作者：缪琪
朝代：清
体裁：七言律诗

水程千里接长沙，尽日怀人览物华。晴雪飞残湘北雁，春风开遍岭南花。维舟绿浦因寻友，入眼青山似到家。薄暮溪桥携手处，最怜樽酒话桑麻。
听雨
作者：缪琪
朝代：清
体裁：七言律诗

听雨东轩咏濯缨，年来宠辱渐忘情。山城地僻无黄菊，江馆秋深有绿橙。梦里苦吟妨饱睡，宦途勤政损循声。何当寄迹红尘外，万里清宵一羽轻。
归途寄伯兄季弟
作者：缪琪
朝代：清
体裁：七言律诗

三载驱驰各一方，吴山滇海两相望。暂凭彩鹢旋西粤，何日宫袍拜北堂。岭上浮云和梦远，涧边流水笑人忙。到头归卧茅檐稳，世路功名总渺茫。
泊孟河口
作者：缪琪
朝代：清
体裁：五言律诗

乍别兰陵去，犹倾江上尊。云山新客路，岁月旧衡门。晚渡回潮急，荒村贾舶喧。三年仍放棹，从此隔庭萱。
除夕寄昆季二首·其一
作者：缪琪
朝代：清
体裁：七言律诗

星轺弹指岁华侵，滇海吴山万里心。每向春前劳望眼，何时林下惬闲吟。梅花江馆迟归梦，烛泪寒风点客襟。街鼓声声催曙色，椒觞满饮共谁斟。
除夕寄昆季二首·其二
作者：缪琪
朝代：清
体裁：七言律诗

两载滇南度岁余，不堪风雪满衣裾。云高待展排空手，雁远难凭寄客书。此日关华怀靡及，当年樗散合闲居。鹡鸰原上情何限，每有良朋总不如。
雨后登眺
作者：缪琪
朝代：清
体裁：七言律诗

天末长风扫积阴，东皋吟啸豁胸襟。烟江雨足滩声壮，山郭春寒暮霭深。飞鸟投林欣有托，闲云出岫本无心。故园桐叶新逢闰，谁与题诗寄好音。
三十初度，同人以酒食相遗，感赋四首
作者：缪祐孙
朝代：清

夙世龙吟水上人，九千行脚卅年身。论才且愧支离叟，学道方凝淡泊神。一羽载躬终是福，二毛侵鬓不嫌贫。岁华衮衮追风马，回首胜衣似隔晨。畴云经术便为郎，汉代流风未易张。著论陆机仍野服，读书刘峻况殊乡。讵期寒穴因人暖，为惜春光作意狂。盲左充囊尘垢久，要将旧学与评量。览揆当初月纪陬，茫茫坠地任浮沤。天星刚拟吟韩愈，庭竹何因赋魏收。说世语防逢缩鼻，立身记早计抬头。从来穷达非人力，火色鸢肩未必侯。正筮需爻九五言，果然簠簋馈炮燔。翻觞向被神仙笑，得酒不妨贤圣尊。信是安车多长者，并无华履曳王门。五陵衣马他时咏，记取寻巢觅旧痕。
三十初度，同人以酒食相遗，感赋四首·其一
作者：缪祐孙
朝代：清

夙世龙吟水上人，九千行脚卅年身。论才且愧支离叟，学道方凝淡泊神。一羽载躬终是福，二毛侵鬓不嫌贫。岁华衮衮追风马，回首胜衣似隔晨。
三十初度，同人以酒食相遗，感赋四首·其三
作者：缪祐孙
朝代：清

览揆当初月纪陬，茫茫坠地任浮沤。天星刚拟吟韩愈，庭竹何因赋魏收。说世语防逢缩鼻，立身记早计抬头。从来穷达非人力，火色鸢肩未必侯。
三十初度，同人以酒食相遗，感赋四首·其二
作者：缪祐孙
朝代：清

畴云经术便为郎，汉代流风未易张。著论陆机仍野服，读书刘峻况殊乡。讵期寒穴因人暖，为惜春光作意狂。盲左充囊尘垢久，要将旧学与评量。
三十初度，同人以酒食相遗，感赋四首·其四
作者：缪祐孙
朝代：清

正筮需爻九五言，果然簠簋馈炮燔。翻觞向被神仙笑，得酒不妨贤圣尊。信是安车多长者，并无华履曳王门。五陵衣马他时咏，记取寻巢觅旧痕。
东瓯怀古四首同郭晚香作
作者：缪祐孙
朝代：清

启疆驺氏长蛮夷，逐鹿中原佐汉基。明德裔应馨俎豆，炎荒地自固藩篱。发兵庄助功存弱，遗憾吴驹怨见欺。华盖山前修祀事，丰碑犹志故王祠。富览亭荒剩郭公，松台日映鲎波红。南朝已是衣冠薮，东海仍开郡县雄。雅韵客儿春草梦，清游逸少藕花风。捷柅守土终贻笑，戡乱还推宋祖功。海邦轶事考丛残，图献禾芝四境安。白鹿城高原重镇，黄驹品腻入朝餐。文章宝祐六君子，气节罗阳两谏官。伊洛漫云周许接，仙岩千仞紫霄端。苍苍海色上嵚岑，日落风帆白塔阴。万马潮声悲卓敬，三鹰神梦感文林。休疑桥下窥仙镜，底事泉边斫素琴。毕竟此邦忠义著，冬青乐府纪哀音。
东瓯怀古四首同郭晚香作·其一
作者：缪祐孙
朝代：清

启疆驺氏长蛮夷，逐鹿中原佐汉基。明德裔应馨俎豆，炎荒地自固藩篱。发兵庄助功存弱，遗憾吴驹怨见欺。华盖山前修祀事，丰碑犹志故王祠。
东瓯怀古四首同郭晚香作·其三
作者：缪祐孙
朝代：清

海邦轶事考丛残，图献禾芝四境安。白鹿城高原重镇，黄驹品腻入朝餐。文章宝祐六君子，气节罗阳两谏官。伊洛漫云周许接，仙岩千仞紫霄端。
东瓯怀古四首同郭晚香作·其二
作者：缪祐孙
朝代：清

富览亭荒剩郭公，松台日映鲎波红。南朝已是衣冠薮，东海仍开郡县雄。雅韵客儿春草梦，清游逸少藕花风。捷柅守土终贻笑，戡乱还推宋祖功。
东瓯怀古四首同郭晚香作·其四
作者：缪祐孙
朝代：清

苍苍海色上嵚岑，日落风帆白塔阴。万马潮声悲卓敬，三鹰神梦感文林。休疑桥下窥仙镜，底事泉边斫素琴。毕竟此邦忠义著，冬青乐府纪哀音。
为人题画梅四首
作者：缪祐孙
朝代：清

缟袂林中戛佩环，蛾眉天上影弯弯。底须更作罗浮梦，冷艳狂香邓尉山。云阶月地漫相呼，粉本初描世外姝。我亦孤山旧游侣，神仙眷属羡林逋。冰雪清姿别样娆，枝枝淡墨晕生绡。一般枨触伊谁喻，南浦东风红板桥。春色江南孰与争，神人姑射可怜生。不堪暖日明蟾地，铁石心肠宋广平。
为人题画梅四首·其一
作者：缪祐孙
朝代：清

缟袂林中戛佩环，蛾眉天上影弯弯。底须更作罗浮梦，冷艳狂香邓尉山。
为人题画梅四首·其三
作者：缪祐孙
朝代：清

冰雪清姿别样娆，枝枝淡墨晕生绡。一般枨触伊谁喻，南浦东风红板桥。
为人题画梅四首·其二
作者：缪祐孙
朝代：清

云阶月地漫相呼，粉本初描世外姝。我亦孤山旧游侣，神仙眷属羡林逋。
为人题画梅四首·其四
作者：缪祐孙
朝代：清

春色江南孰与争，神人姑射可怜生。不堪暖日明蟾地，铁石心肠宋广平。
即事
作者：缪祐孙
朝代：清

中秋屈指十馀日，残暑肆虐乘炎阳。任尔舟人苦牵挽，我今方爱逆风凉。